Diseinatzaileentzako 100 bideo tutorial oso interesgarriak (I) | Sormenak linean\nYouTuben 500 harpidedun gainditu ditugula aprobetxatuz eta, gainera, baino gehiago 100 bideo tutorial diseinu-aplikazio ezberdinei buruz (batez ere Adobe Photoshop), zurekin partekatu nahi dut Creativos Online-tik egindako 100 bideoren bilduma, non gure ikaskuntza garatzeko eta hobetzeko ariketa oso interesgarriak proposatu diren.\nBegiratu eta jarraitu eta praktikatu gurekin. Eta oraindik ez baduzu ¡Harpidetu gure kanalera!\nJill Greenberg nazioartean arte ederretan egindako lanagatik aitortutako artista kanadarra da. Dreamworks, Microsoft, MTV edo Coca-Cola bezalako enpresetarako publizitate kanpainetan lan egin du. Artista aitortua da, azken garaian eragin gehien izan duen argazkilarietako bat. Gaur, bideo aholku hau Jill Greenberg teknikari eskainiko diogu.\nArgiztapen efektua da, ez edizio digitala, nahiz eta argi edo tresna egokiak ez baditugu, Photoshop-ek primeran lagun diezaguke.\nTeknika hau lantzeko, hau ekartzen dizuet Photoshop CC bideo tutorial erraza.\nIlea moztea beti izan da arazoa gure pertsonaiak gure konposizioetan integratzeko garaian. Batez ere ile ugari duen irudi femeninoarekin lan egiten dugunean, nahiko erronka bihur daiteke. Aukerak asko dira eta horietako asko nahiko neketsuak dira, baina bideo aholku honekin zeregin horri aurre egin ahal izango diogu modu erraz, erraz eta itxura guztiz profesionalarekin.\nGure konposizioetan testuratzea oso lan erraza izan daiteke eskuila tresna eta Adobe Photoshop iragazkiak menderatzen jakiten badugu. Bideo txiki honetan nola sortu irakatsiko dizuet argazkietatik akuarela efektua duten konposizioak. Hobe da estilo honetako konposizioak lantzen hasi aurretik, beste obra batzuk, margolanak edo Pop-Art estiloko konposizioak ere aztertzea.\nEstilo gotikoko pertsonaiak edo konposizioak lantzen ari bagara, oso litekeena da karakterizazio prozesuan fantasiazko efektuetara jo behar izatea. Hori dela eta, bideo honetan ekartzen dizut hiru efektu berezi eta estilo fantastikoa haiekin lan egiteko. Oso sinpleak dira eta benetan emaitza oso onak eman ditzakete. Aurpegiaren eremurik adierazgarrienean jokatuko dugu: Begiak.\nHurrengo bideoan ikusiko dugu nola sortu oso modu sinplean akuarela efektu integratua ukitu nahiko interesgarria duen argazkian. Konposizio hau lantzeko erabili nuen pintzel sorta ere ekartzen dizuet. Doan deskarga dezakezu hemen honako esteka (https://drive.google.com/file/d/0B7auI2v6-vbtR2VEMy1TWGdWUTg/edit?usp=sharing).\nArgazki baten atal garrantzitsuenetako bat argiztapen eta muntaia batean elementu hau aldatzen ari garenean oso zuhurrak izan behar dugu, izan ere, hori izan daiteke gure irudia errealista den edo ez adierazteko. Ondoren, Adobe Photoshop-ekin gure pertsonaien itzal errealistak nola sortzen diren ikusiko dugu modu sinple eta errealistan.\nGure erretratuei drama eta adierazgarritasun handiagoa emateko irtenbide oso ona da Dragan efektua. Irudiei saturazio maila oso baxua ematea eta adierazpen lerroak, zimurrak eta zorroztasunarekin jolastea da ezaugarri.\nOso erraza da gure proiektuetan sartzeko teknika argi efektuak eguzki izpien moduan. Efektu hau lortzen lagunduko diguten plugin, luzapen eta metodo desberdinak daude (baliteke etorkizuneko bideoetan ikusiko dugu) baina teknika honekin hasi nahiko nuke, badakit zuetako asko lehen pausoak hasi eta ematen ari zaretela. aplikazioarekin.\nAplikatzeko oso metodo erraza da makillaje digitala gure pertsonaiei Adobe Photoshop aplikazioaren bidez. Prozedura oinarrizko tresnen eta aukeren bidez garatzen da, beraz, ez duzu arazorik izango aplikatzeko, hasiberri bazara.\nArtikuluaren bide osoa: Sormena linean » Diseinu tresnak » Photoshop » Diseinatzaileentzako 100 bideo tutorial oso interesgarriak (I)\nAdobe Dreamweaver CS3, CS4, CS5, CS6 eta CCrako doako eskuliburuak gaztelaniaz


Elurtea :: Leioak normaltasuna berreskuratu du egunean zehar - leihoa.info\nLeioak normaltasuna berreskuratu du azken orduetan jasandako elurtearen ondoren. Ez dira gertakari larriak izan, baina goizeko 11:00ak arte ia ezinezkoa izan da kaleetatik normaltasunez ibiltzea, kale-garbiketaren kontratua duen enpresaren langileek garbiketa lanetan ibili diren arren.\nUdalak ezagutzera emandako datuen arabera, “guztira, garbiketa zerbitzuko 24 langile izan dira Leioako kaleak oinezkoentzat garbitzen, egunaren lehen orduetatik”. Gainera, “lorazaintzako 10 langile Metro geltokira doazen errepide nagusienak garbitzen ahalegindu dira. Eta 8 Udaltzain eta komunikazio koordinatzaile bi kaleetan egon dira jasotako deiak erantzunez eta gertakarietan laguntzen”, azaldu du Udalak.\nElurteak sortutako arazoak medio “kotxea ez hartzea gomendatu da, Metroa izanik normaltasunez ibili den garraiobide bakarra. Hori dela eta, bidaiarien kopurua oso altua izan da goiz osoan zehar”.\nUdalak adierazi duenez, “11:00ak aldera normaltasuna berreskuratzen hasi dira kaleak eta bideak, bigarren mailako errepideak izan ezik”. Hala ere, kontuz ibiltzeko aholkua eman du udalak”, garbiketa lanak bukatu arte behinik behin.\nBestalde, UPV/EHUk ere aktibitatea geldiarazita eduki du eguraldi latzagatik 15:00etara arte.\nElurteak herrian utzitako irudien bilduma txikia ondoko bideoan ikus daiteke:\narazoak garraioan, Elurtea, Mugikortasuna


Ilunabarretan geranioak garaztatzeko ohitura izan du beti, ez du galdu amak txertatu zion zaletasuna. Behin, hosto ihartu batzuk kentzen makurka nekatuta tentetu zelarik, gizonezko bat ikusi zuen beste espaloiko balkoian, erretzen eta berari, Lorea Gernikari beha inolako eginestalirik gabe. Ez zuen ezagutzen, etxea egin berria zen eta kanpotarrek bete zuten. Erretzailea gizajoa, bigarren senarra ere hala zen. Eta gizon hark kasu egin, eskua gora, zigarroa atzamarren artean, agur egin, diosala. Ahalke, egongela barrura erretiratu zen Lorea Gernika.\nBegiluze ez bestea!\nBiharamunean gizona kukuka ostera, eskua inarroska linternatxo gorri ketsu horrekin...\nHalako batean, nahiz eta zigarrorik ez, gora egin zuen Lorea Gernikaren eskuak. Bestelako ilunabarra gertatu zen, etortzen dira horrelakoak, Lorea Gernikari behintzat ailegatzen zaizkio. Ez da bere gorputzaren jabe osoro, ez. Descartes?\nHostoa kendu hostoa sortu, etxeak elkarrengana hurbilduz joan dira traba arkitektoniko guztiak suntsituz. Bi etxeetako balkoiek elkar joko dute laster, beso barruan daude ia, karkaba estu bat. Fenomeno paranormalak Etxarri-Aranazko karrika nagusian. Ikusgarria. Autobusak Burgosetik. Istilu gorria trafikoarekin. Alkatetza galdu zuen alderdia ahaleginean ari da jendea berotzen, protesta gogorrak behar ditu.\nEpaitegian musukatu dira —masailetan— Lorea Gernika eta bigarren senarraren inolako antzik ez duen gizontxo atsegina. Benetako begiluzeren batek salatu ditu! Beti dago zelatariren bat ilunabarrean batzen diren maitale platonikoen bekaizti.\n— Eta, honenbestez, kondenatzen zaituztet...\nAldamenean daukan gizon ondraduari heldu dio eskutik, amultsu, bero.\n— Zu lasai!\nBuru eta bihotz, proiektuz betetako lorontzia izaten jarraitzen du, oraindik ere, Lorea Gernikak: hostoa kendu, hostoa sortu.


Hitzaldiak, irteerak eta bestelako ekintzak izango dituzte Goienagusikoek - Debagoiena - Goiena.eus\nHitzaldiak, irteerak eta bestelako ekintzak izango dituzte Goienagusikoek\nMaialen Torres 2014-10-06 14:41\nGaur aurkeztu du Goienagusi elkarteak ikasturte berrirako egitaraua, 50 urtetik gorakoei arlo ezberdinetako ezagutzan sakondu, parte hartzea bultzatu eta aisialdirako aukerak eskaintzeko asmoz. Urtetik urtera gero eta jende gehiago erakartzen du ekimenak.\nEtxaluze eraikinean eman diote Goienagusikoek hasiera ikasturte berriari. Elkartearen ildoari jarraituz, 50 urtetik gorakoei hitzaldiak, irteerak eta bestelako ekintzak eskainiko dizkiete aurten ere, beti ere bazkideen interesei jarraituz. Antolatu dituzten ekintzak askotarikoak dira, baina helburuak argiak eta zehatzak, Begoña Markaide lehendakariak azaldu duenez: "parte hartzea bultzatzea, asialdiaz gozatzea eta arlo ezberdinetako ezagutzan sakontzea".\nFinantza eta baloreen krisitik hasi, eta berpizkundeko margolarietaraino, askotariko hitzaldi sorta antolatu dute datozen hilabeteetarako, baina gai pertsonalagoak ere landuko dituzte. Besteak beste, zer gertatzen den maite dugun norbait hiltzen denean. Lehen hitzaldia Jose Domingoren eskutik jasoko dute etzi, eta bizitzarako filosofia izango dute hizpide. Arlo akademikoan beraz, egitarau zabala prestatu dute, baina horrekin nahikoa ez, eta aisialdiari ere eman nahi izan diote garrantzia.\nHorrela, hiru hilabetetik behin, irteera bat antolatzen dute klase orduetan, eta aurtengoan Lantziegora, San Millan de la Cogollara eta Zumaiako Flysch-era joango dira. Horrez gain, bazkideek nahi dutenaren arabera, beste irteera batzuk ere antolatuko dituzte.\nGaur Arrasateko Etxaluzen elkartu diren Goienagusiko eta erakundeetako kideak.\nGero eta arrakasta gehiago\nDuela hiru urte sortu zen Goienagusi elkartea, esperientzia eskolari jarraipena emateko asmoz, eta hasiera batean zituen 62 bazkideetatik, 90 izatera iritsi da aurten. Markaidek ekimenaren arrakasta azpimarratu du esanez jende asko kanpoan geratu behar izan dela, klaseetako edukiera kontuak tarteko. Hori dela eta, batzuk hasi dira dagoeneko datorren urteko izen ematean pentsatzen eta zerrenda bat ere osatu dute , datorren urtera begira. Markaideren esatetan, datorren urteko zuzendaritza batzordeak erabakiko du izen emateak onartzeko zein irizpide erabili, eta "kronologikoa edo, agian, zozketa bidezkoa" izango da.\nEtorkizunera begira jarrita, Merkaidek azaldu du maiatzean bere lehendakari lanak utziko dituela, baina oso pozik dagoela orain arte egindakoak izandako erantzunarekin eta gaineratu du bazkideen artean badela lanean jarraitzeko ekimena.\nGoienagusi 2014-2015 ikasturtea\nHizlaria: Jose Domingo.\nNoiz: Urriak 8, 15, 22 eta 29.\n'Zer da bioetika eta zertarako balio du?'\nHizlaria: Koldo Martinez.\nNoiz: Urriak 13.\n'Krisi finantzarioa, baloreen krisia. Zein da erantzulea?'\nHizlaria: Juanjo Alvarez.\nNoiz: Urriak 20.\n'Emakumeak eta gizonak: XXI. mendea'\nHizlaria: Jexux Mari Mujika.\nNoiz: Urriak 27.\n'Belaunaldiartekotasuna eta heziketa'\nNoiz: Abenduak 1 eta 17.\n'Nazioarteko gaurkotasunaren behatokia'\nHizlaria: Txente Rekondo.\nNoiz: Azaroak 3, 10, 17 eta 24.\nHizlaria: Urko Barros.\nNoiz: Azaroak 5, 12, 19 eta 26.\n'Joxe Migel Barandiaran eta Arrasate euskaraz'\nHizlaria: Jose Mari Velez de Mendizabal.\nNoiz: Abenduak 3.\n'Zer gertatzen da maite dugun norbait hiltzen denean?. Nola aurre egin aulki hutsari'\nHizlaira: Iñaki Peña.\nNoiz: Abenduak 15.


Euskal Herria Bildu - Burujabetza osoa behar dugu, 400 kilometrotara daudenek ez dezaten erabaki gure hezkuntzak nolakoa izan behar duen\nBurujabetza osoa behar dugu, 400 kilometrotara daudenek ez dezaten erabaki gure hezkuntzak nolakoa izan behar duen\nOnintza Enbeita Kongresurako Bizkaiko zerrendaburua eta Ikoitz Arrese Santutxun izan dira gaur, LOMCEren aurrean planto egin zuten familiekin batera hezkuntza sistema propioaren beharra azpimarratzen.\nMadrildik PPren gobernuak, Wert buru zuela inposatutako LOMCE legearen aurrean Euskal Herriko hezkuntza komunitateak egindako plantoa goraipatu du Arresek, “Euskal Herriko familia desobedienteen ahotsa izan nahi dugu Madrilen”, gaineratu du.\n“Gure ume eta gazteen kalterako dena gure herriaren kalterako da, gure etorkizunaren kalterako, LOMCE bezala” esan du Enbeitak. Horregatik, EH Bilduk “burujabetzaren ehuneko ehuna” nahi duela nabarmendu du, “inork ez dezala hemendik 400 kilometrotara erabaki gure hezkuntzak nolakoa izan behar duen”.\nEnbeitak argi utzi du brujabetza ezinbestekoa dugula, “ez soilik kalte egiten diguten Espainiako lege horiek gure herrian aplika ez daitezen, sakoneko aldaketak egiteko baizik. Gure hezkuntza propioa, gure politika sozial propioak, gure ekonomia... gure etorkizuna marraztu eta eraikitzeko ezinbestekoa dugu burujabetza”.


Estatutuak eta Konstituzioa - Nazioarteko Idazketa Zentroen Elkartea\nElkartearen Estatutuak eskuragarri daude klik eginez Nazioarteko Idazketa Zentroen Elkartearen Estatutuak.\nElkarteen Konstituzioa eskuragarri dago klik eginez Nazioarteko Idazte Zentroen Elkartearen Konstituzioa.\nI. artikulua: izena eta helburua\n1. atala: Erakundearen izena Nazioarteko Idazketa Zentroen Elkartea izango da, aurrerantzean IWCA izenarekin.\n2. atala: Ingeleseko Irakasleen Kontseilu Nazionalaren (NCTE) batzarra den aldetik, IWCAk idazketa zentroen beka eta garapen profesionala bultzatzen eta sustatzen du modu hauetan: 1) ekitaldiak eta konferentziak babesten ditu; 2) beka eta ikerketa aurreratu; 3) idazketa zentroen panorama profesionala hobetu.\nII. Artikulua: Kide izatea\n1. atala: Kuotak ordaintzen dituen pertsona orok har dezake parte.\n2. atala: Tasen egitura Estatutuetan zehaztuko da.\nIII. Artikulua: Gobernantza: funtzionarioak\n1. atala: Kargudunak aurreko presidentea, lehendakaria, lehendakariordea (sei urtez jarraian presidente eta iraganeko presidente bihurtzen dena), diruzaina eta idazkaria izango dira.\n2. atala: funtzionarioak VIII. Artikuluan xedatutakoaren arabera hautatuko dira.\n3. atala: Agintaldiko agintaldiak hauteskundeen ondoren NCTEren Urteko Hitzarmena hasi eta berehala hasiko dira, agintaldiak hutsik dagoen lanpostua betetzen ez badu (ikus VIII.\n4. Atala: Lehendakariordea-Lehendakariordea-Lehendakariordetza segidako karguak bi urtekoak izango dira bulego bakoitzean, berriztaezinak.\n5. atala: Idazkari eta diruzainen agintaldia bi urtekoa izango da, berriztagarria.\n6. atala: funtzionarioek IWCA eta NCTE kidetzak mantendu behar dituzte agintaldian.\n7. atala: Ofizial guztien betebeharrak Estatutuetan zehaztutakoak izango dira.\n8. atala: Aukeratutako funtzionario bat kargutik kendu daiteke, nahikoa kausa dela eta, gainerako funtzionarioek aho batez gomendatuta eta Kontseiluaren bi herenen botoa emanda.\nIV. Artikulua: Gobernantza: Kontseilua\n1. atala: Kontseiluak kideen ordezkaritza zabala ziurtatuko du eskualdeko, zabalean eta hauteskunde barrutiko ordezkari bereziak barne. Eskualdeko ordezkariak izendatzen dira (ikus 3. atala); Hauteskunde Barruti Handian eta Berezian ordezkariak Estatutuetan zehazten den moduan hautatzen dira.\n2. atala: hautatutako zuzendaritzako kideen agintaldiak bi urtekoak izango dira, berriztagarriak. Baldintzak mailakatuak izango dira; mailakatzea ezartzeko, epeen luzerak aldi baterako egokitu ahal izango dira Estatutuetan zehazten den moduan.\n3. atala: Eskualdeko afiliatuek eskubidea dute beren eskualdeko ordezkari bat izendatzeko edo hautatzeko Batzordea.\n4. atala: Lehendakariak boto-emaitzarik gabeko Batzordeko kideak izendatuko ditu erakunde osagarrietatik, Estatutuetan zehazten den moduan.\n5. atala: Batzordeko kideek IWCAko kide izan beharko dute agintaldian.\n6. Atala: Kontseiluko kide guztien eginkizunak, hautatuak edo izendatuak, Estatutuetan jasotzen dira.\n7. Atala: hautatutako edo izendatutako Batzordekide bat kargutik kendu ahal izango da behar adinako arrazoiengatik, funtzionarioek aho batez gomendatuta eta Batzordearen bi hereneko botoarekin.\nV. artikulua: Gobernantza: batzordeak eta lantaldeak\n1. atala: Batzorde iraunkorrak Estatutuetan izendatuko dira.\n2. atala: Azpibatzordeak, lantaldeak eta beste lantalde batzuk lehendakariak aginduko ditu, funtzionarioek osatuta eta karguz.\nVI. Artikulua: Bilerak eta Ekitaldiak\n1. atala: Hitzaldi Batzordearen gidaritzapean, IWCAk aldizka babestuko ditu garapen profesionaleko ekitaldiak Estatutuetan zehazten den moduan.\n2. atala: Ekitaldiaren antolatzaileak Batzordeak baieztatuko ditu eta Estatutuetan zehaztutako prozeduren arabera hautatuko dira; ostalarien eta IWCAren arteko harremana Estatutuetan zehaztuko da.\n3. atala: Bazkideen Batzar Nagusia IWCA Jardunaldietan egingo da. Ahal den neurrian, IWCAk bilera irekiak egingo ditu CCCC eta NCTEn. Beste batzar orokorrak Kontseiluaren erabakiz egin daitezke.\n4. atala: Kontseilua bi hilean behin bilduko da ahal bada baina urtean bi aldiz gutxienez; quorum bat Kontseiluko kideen gehiengo gisa definituko da, gutxienez hiru funtzionario barne.\nVII. Artikulua: Bozketa\n1. atala: banakako kide guztiek eskubidea dute funtzionarioen, hautatutako kontseilukideen eta konstituzioaren zuzenketetarako botoa emateko. Konstituzioan edo Estatutuetan beste leku batzuetan zehazki esan ezik, emandako legezko botoen gehiengo soila beharko da ekintza bat egiteko.\n2. atala: botoa emateko prozedura Estatutuetan zehaztuko da.\nVIII. Artikulua: Hautagaitzak, hauteskundeak eta lanpostu hutsak\n1. atala: Idazkariak deialdia egingo du; hautagaiek beren burua izendatu dezakete, edo edozein kidek izendatuko duela onartzen duen beste kide bat. Ahalegina egingo da hautesleek gutxienez hiru hautagairen artean edozein postutarako aukera dezaten.\n2. atala: Hautagaiak IWCAko kide izan behar dute egoera onean.\n3. atala: Hauteskundeen egutegia Estatutuetan zehaztuko da.\n4. atala: Lehendakariaren kargua agintaldia baino lehen hutsik geratzen bada, lehengo presidenteak beteko du zeregina hurrengo urteko hauteskundeetara arte, presidenteorde berri bat aukeratu ahal izango den arte. Urtero funtzionarioen aldaketan, lehendakariordeak lehendakaritza hartuko du eta iraganeko presidenteak iraganeko presidentetza osatuko du edo bulegoa hutsik geratuko da (ikus 5. atala).\n5. atala: Beste edozein funtzionario agintaldia amaitu baino lehen hutsik geratzen bada, gainerako funtzionarioek behin-behineko izendapena hurrengo urteko hauteskundeetara arte gauzatuko dute.\n6. atala: Eskualdeetako ordezkari postuak agintaldia baino lehen hutsik geratzen badira, atxikitako eskualdeko presidenteari ordezkari berria izendatzeko eskatuko zaio.\nIX. Artikulua: Eskualdeko Idazketa Zentroen Elkarteak\n1. atala: IWCAk bere filial gisa aitortzen ditu Estatutuetan zerrendatutako eskualdeetako idazketa zentroen elkarteak.\n2. atala: afiliatuek edozein unetan uko egin diezaiokete afiliatuen egoerari.\n3. atala: Kontseiluaren gehiengoaren aldeko botoarekin onartzen dira afiliatu izaera eskatzen duten eskualde berriak; eskaera prozesua eta irizpideak Estatutuetan zehazten dira.\n4. atala: Eskualdeko afiliatu guztiek eskubidea dute Zuzendaritza ordezkari bat izendatzeko edo hautatzeko.\n5. atala: Egoera onean dauden eskualdeek IWCAri eska diezaiokete beka edo beste laguntza bat eskualdeetako jardueretarako Estatutuetan zehaztutako moduan.\nX. artikulua: Argitalpenak\n1 atala: Writing Center aldizkaria IWCAren argitalpen ofiziala da; erredakzio taldea Kontseiluak hautatzen du eta estatutuetan ezarritako prozeduren arabera lan egiten du.\n2 atala: The Writing Lab Buletina IWCAren afiliatutako argitalpena da; erredakzio taldeak Kontseiluarekin egiten du lan Estatutuetan ezarritako prozeduren arabera.\nXI. Artikulua: Finantzak eta Finantza Harremanak\n1. atala: Diru-sarreren iturri nagusien artean, bazkideen kuotak eta IWCAk babestutako ekitaldien diru-sarrerak daude Estatutuetan zehazten den moduan.\n2. atala: Ofizial guztiek baimena dute finantza kontratuak sinatzeko eta erakundearen izenean gastuak itzultzeko Estatutuetan zehaztutako baldintzen arabera.\n3. atala: Diru sarrera eta gastu guztiak diruzainak kontatuko ditu eta irabazi-asmorik gabeko egoerari dagozkion IRS araudi guztiak beteko ditu.\n4. atala: Erakundea desegiten bada, funtzionarioek aktiboen banaketa gainbegiratuko dute IRS araudiaren arabera (ikus XIII. Artikulua, 5. atala).\nXII. Artikulua: Konstituzioa eta Estatutuak\n1. atala: IWCAk erakundearen printzipioak jasotzen dituen Konstituzioa onartu eta mantenduko du eta ezarpen prozedurak jasotzen dituen Estatutu multzoa.\n2. atala: Konstituzioaren edo Estatutuen aldaketak 1) Kontseiluak proposatu ditzake; 2) IWCAren Batzar Nagusira joaten diren kideen bi herenen botoarekin; edo 3) hogei kidek sinatutako eta lehendakariari helarazitako eskaeren bidez.\n3. atala: Konstituzioaren aldaketak kideek emandako legezko botoen bi hereneko gehiengoarekin ematen dira.\n4. atala: Estatutuak onartzea eta aldaketak Kontseiluaren bi hereneko gehiengoaren botoarekin ematen dira.\n5. atala: botoa emateko prozedurak VII.\nXIII artikulua: Zerga salbuetsitako egoera mantentzeko IRS araudia\nIWCAk eta bere kideek Barne Diru Sarreren Kodeko 501 (c) (3) atalean deskribatutako erakunde gisa salbuetsita egoteko baldintzak beteko dituzte:\n1. atala: Erakunde hori ongintzako, erlijiozko, hezkuntzako edo zientziako helburuetarako soilik antolatzen da, barne, Diru Sarreren Kodeko 501 (c) (3) atalean xedatutako erakundeei banaketak egitea barne. etorkizuneko edozein zerga kode federalari dagokion atala.\n2. atala: Erakundearen etekin garbien zati batek ez du bere kideen, patronatuen, funtzionarioen edo beste pertsona batzuen onurarako edo banatu ahal izango, salbu eta erakundeek zerbitzuengatik arrazoizko kalte-ordaina emateko baimena eta ahalmena izango dutela. emandako eta ordainketak eta banaketak egiteko, 1. atalean eta konstituzio honetako __1__ artikuluan xedatutakoaren arabera.\n3. atala: Erakundearen jardueren zati garrantzitsu bat ez da propaganda egitea edo legeria eragiten ahalegintzea, eta erakundeak ez du parte hartuko, ezta esku hartuko ere (adierazpenak argitaratzea edo banatzea barne) kanpaina politikoetan kargu publikoetarako hautagai guztien izenean edo aurka.\n4. atala: Artikulu hauetako beste edozein xedapen gorabehera, erakundeak ez du Barne Diru Sarreren 501 (c) (3) atalaren arabera errenta zerga federaletik salbuesten duen erakundeak (a) burutzea baimentzen ez duen beste jarduerarik burutuko. Kodea, edo etorkizuneko edozein zerga kode federalen dagokion atala, edo (b) erakunde batek, ekarpenak kengarriak diren Barne Diru Sarreren Kodeko 170 (c) (2) atalaren arabera, edo etorkizuneko zerga federal bakoitzari dagokion atala. kodea.\n5. Atala: Erakundea desegin ondoren, aktiboak banatutako helburu salbuespen bat edo gehiagorako banatuko dira Barne Diru Sarreren Kodeko 501 (c) (3) atalaren edo etorkizuneko edozein zerga kode federalaren dagokion atalaren arabera. gobernu federalari, edo estatuko edo tokiko gobernu batzuei banatuko zaizkie helburu publikoetarako. Halakorik bota ez duten ondasun horiek erakundeko bulego nagusia kokatuta dagoen eskualdeko jurisdikzio eskuduneko auzitegiek botako dituzte, xede horietarako soilik edo erakunde edo erakundeei, aipatutako auzitegiak zehaztuko duen moduan. helburu horietarako antolatu eta funtzionatzen dute soilik.


Irakurzale Klubaren IV. edizioa 2016-2017. Balorazioa – Bolintxi\nKlubaren jarduna amaitu ostean, gure Irakurzale Klubaren edizioa osatu duten saio ofizialen balorazioa\negin ohi dugu, guzti-guztiak Santurtziko Casa Torre jauregian eginak.\nBarne-funtzionamenduan aldaketa handirik egon ez bada ere, berrikuntza amaitu baino pixka bat lehenago heldu zen. Urtarrilaren 10ean Ivan Repila gure dinamizatzaileak jakinarazi zigun bere azken nobela salgai zegoela. Horregatik, eta gure eskaerari erantzunez, aparteko saio bat egin genuen, bederatzigarrena bera, Sex Barral argitaletxeak argitaratutako “Prólogo para una guerra” Ivanen azken nobelaz jarduteko.\nIrakurzale Kluba hogei bat lagunek osatzen dugu, gehienok emakume irakurzale amorratuak. Hamabost egunean behin bildu eta Ivan gure dinamizatzaileak aldez aurretik aukeratu dituen liburuen inguruan aritzen gara saio bakoitzean, bai eta plazaratu ere liburuok eragin dizkiguten bizipenak eta iritziak.\nJardun honek bi aldi osagarri ditu: taldean liburuaz aritzeko aipatu dugun hori eta beste bat, lehenagokoa, gutako bakoitzak bakar-bakarrik egiten duen irakurketa gogoetatsua, zeinetan irakurleak literatura-era berri eta konplexuak deskubritzen dituen.\nEdizio honetarako, Ivan Repilak zenbait liburu aukeratu zituen, itxuraz haien arteko loturarik ez dutenak, nahiz eta guztietan larritasun-giroa den nagusi.\nHona hemen izenburuak:\nKlubaren parte-hartzaileek egindako “gogobetetasun-inkestan” adierazi dute bai irakurketarekiko interesa eta bai euren liburutegi pertsonalaren mugak zabaldu egin zaizkiela, ezagutzen ez zituzten liburuak ez ezik, askotan erabat ezezagunak zituzten idazleak ere ezagutu dituzte eta.\nKlubeko parte-hartzaileek hurrengo lerrootan azaltzen diren balorazioak egin dituzte:\nLokalaren baldintza fisikoak onak edo oso onak direla esan dute.\nSaio kopuruaz gehienak gehiago egitearen alde agertu dira.\nProposatutako liburuen interesa: oso altua.\nKoordinatzailearen lana eta prestakuntza: oso ona\nParte-hartzaile kopuru eta maila: altua edo oso altua.\nBalorazioetatik haratago, parte-hartzaileek poza adierazi dute, espero zutena soberan topatu dute eta hurrengo edizioetan ere parte hartzeko gogo bizia agertu dute.\nAzkenik, ohar eta iradokizunetan asko izan dira edizio bakoitzean saio kopurua igotzearen alde agertu direnak, bai eta urtean edizio gehiago egitearen aldekoak ere.\nGuk konklusio gisa, hurrengo hauek eman nahi izan ditugu aditzera:\nIvan Repila dinamizatzaile eta klubeko parte-hartzaileen artean lortutako konplizitate-maila handia izan da. Izan ere, hurrengo edizioetan ere Ivanekin lankidetzan jarraitu nahi dugu: Ivan itzela da eta gu gaitu jarraitzailerik sutsuenak.\nKlubeko edizioetan urtero parte hartu izanak ez gaitu inola ere aspertu, are gehiago menpekotasuna eragin digu eta literatura ona irakurtzeko gosea piztu: denok nahi dugu gehiago.\nOrain agurtzeko ordua heldu da. Espero dugu datorren ikasturterako Santurtziko Liburutegien Sareak klubaren edizio gehiago antolatzea, bertan elkartuko gara: “Oraindik ez duzu alde egin, baina dagoeneko faltan zaitut”.\nIvan Repilaz gehiago jakin nahi baduzu sakatu esteka.\nEskerrik asko Ana G-ri aldizkari honetan argitaratutako kronikengatik, oso eskuzabal agertu da eta.\nHaurrentzako beste zine-ziklo bat Mahastietako Liburutegian.


Super Arizkoren legegintzaldi berria — Gaztezulo\nSuper Arizkoren legegintzaldi berria\nSuper Arizkoren legegintzaldi berria https://www.gaztezulo.eus/albisteak/super-arizkoren-legegintzaldi-berria https://www.gaztezulo.eus/albisteak/super-arizkoren-legegintzaldi-berria/@@download/image/17p45-1.jpg\nDuela urte batzuk ETBk Euskal Autonomi Erkidegoko lehendakari berria aukeratu zuen. Joxe Antonio Arizkorreta, "Super Arizko". Hura bai lehendakaria! Politiko bezala, agian ez punta-puntakoa, baina umoretsua, inor ez bezalakoa. Eta sukaldaria, kategorikoa. Hark bai piperra eta gatza. Bolada batean, bera izan zen herri honetan Jaun eta Jabe.\nAzken urteetan, ordea, Super Arizkok atseden bat hartu du, eta orain, indarberriturik, berriro hasi da komunikabideen aurrean agertzen, arratsaldero, lauetatik goiti. Dagoeneko, ETBn agertzen diren guztiek bezala, badu zazpi edo zortzigarren agintaldia, eta egia esan, martxa honetan, Ardanzak edo Ibarretxek baino gehiago iraungo du. Hainbeste urtetan lehendakari izanik, jakin nahi nuke erretiroan zenbat kobratuko duen! Kontuak kontu, hamaika herrik hartuko luke horrelako lehendakaria. Joxe Mari bigotex eta Mayor Belarri ere inbidiatan omen daude. Eta emaztea! A zer emazte puska! Ingelesez ere Clintonek baino hobeto hitz egiten du, eta nik uste Hilary-rekin batera munduko ezagunenetakoa dela.\nNola zuen izena? Clara. A ez, barkatu, Blanca. Arratsaldero telebistari begira nagoela, pena batekin gelditzen naiz. Jaun eta Jabe fikzio hutsa dela, eta bertan ikusten dugun lehendakaria gezurrezkoa dela. Nik uste gure politikariek badutela zer ikasia Super Arizkorengandik. Dudarik gabe, Joxe Antonio da EAEn inoiz egon den lehendakaririk maitatuena. Beraz, herriaren partez, "eskerrik asko Super Arizko, zuri esker denok dakigu zer behar duen Euskadik". Gernikako piperrak, biseraz beteak.\nIzan al daiteke lodia eta sexia? Zure senarra matxista da? Gurasoen etxetik aldegin zenuen? "Ai, ai, ai, ai, ai, zenbat galdera...". Zure izaerak horiei erantzuten badie, joan zaitez Antena 3-ra. Nik beste galdera bat nuke: nor egoten da lelokeri horiei begira?\nIgandea telebista aurrean\nIgande goizean esnatzen naiz, joaten naiz telebista aurrera, pizten dut, jartzen dut ETB 1, eta herri kirolak. Aldatzen dut katea, jartzen dut TVE, eta eskubaloia. Jartzen dut kate frantses bat, TF1, eta futbola. Itzaltzen dut telebista, banoa bazkaltzera, siesta txiki bat egin, itzultzen naiz telebista aurrera, pizten dut, jartzen dut ETB, eta pilota. Jartzen dut TVE, eta txirrindularitza, atletismoa, eskia, golfa, edo waterpoloa. Jartzen dut France 3 eta rugbya. Hau da hau desgrazia! Zer ikusi behar dugu igandeetan kirola gustatzen ez zaigunok?


Sormen Digitalaren Epaimahaia\nSormen Digitaleko epaimahaiko kideei buruzko informazioa emango dugu atal honetan..\nInformatikan lizentziatua Waleseko Unibertsitatean (Bachelor of Science in Computer Systems and Bussiness Applications) eta profesional ziurtatua Segurtasun Informatikoan. Kantabriako Linux-aren Erabiltzaileen Elkarteko kide izan zen (Linuca) elkartea desegin arte. Hamarkada bat darama GNU/Linux eta Windows sistemen web-garapenean eta administrazioan lanean, bai eta aplikazioen betatestingean eta segurtasuna areagotzeko lanetan ere.\nBideojokoen, kirol elektronikoen eta arte digitalaren zale amorratua da. Zenbait jokoren modding-scenerekin lotura izan du, Quakeren garaietatik egungo Minecraftera bitarte; egun, joko indie, mod eta beste alor ezagunago batzuei buruzko kanal bat du youtuben (http://youtube.com/McBlokeados).


Txuri Urdinek irabaziz hasten du denboraldia – Txuri-Urdin Hockey Hielo\nTxuri Urdinek irabaziz hasten du denboraldia\nDenboraldiko lehen partida, Txuri Urdin Izotz Jauregian, eta sentsazio onak izango ditu Continental Cupi begira.\nPasa den larunbatean, abuztuak 24, Txurik lehen partidarekin hasi zuen denboraldia etxean, eta partida nagusitzen hasi zen Mikel Mendizabalen gol baten bitartez, lehen zatia 1-0ekoarekin bukatuz. Talde frantziarra, oso joko fisiko ohi dutenez, izotzera bueltatu zen bigarren zatian, markagailua berdintzeko asmoarekin, hau da, talde donostiarraren kontrol galerarekin bat egin eta bigarren zatiaren atsedenaldira markagailua berdindu zuen.\nGipuzkoarren zuzendari teknikoaren hitzaldi labur baten ondoren, hirugarren zatira itzuli ziren partidaren kontrola berreskuratuz. Azken aldia bi golekin hasi zuten, Ander Arrarasen eta Luis Gimenezen eskutik. Toulouse BHCk erreakzionatu egin zuen horren aurrean, partida bukatzeko hiru minutu falta zirenean.\nMinutu bat baino gutxiagoren faltan, talde frantziarrak, bere atezaina erretiratuz, jokalarai bat gehiagorekin jokatzera ausartu zen, nagusitasuna sortzen saiatzeko. Baina, hau aprobetxatuz Ander Arrarasen ihesaldi batek eraso jo eta, erasoko jaurtiketari esker Txurik partida irabazi zuen.\nIñigo Domecek, partidari dagokionez, “Topaketan lortutako sentsazioen garrantzia” azpimarratu du, baita sistema taktiko berrienganako jokalarien aurrerapen ona ere. Bestalde, “Erritmoa hartzen jarraitu behar dugu, gustatu ez zaizkigun alderdietan lanean jarraitu behar dugu, eta Continental Cupari begira hauek zuzendu“.


Fundazioaren xedeak eta helburuak\nBilboko Arte Ederren Museoa Fundazioaren xedea da Bilboko Arte Ederren Museoa zuzentzea, mantentzea, kontserbatzea eta sustatzea. Museoan, antzinako artea, arte modernoa eta arte garaikidea biltzen, kontserbatzen eta erakusten dira, izaera unibertsal eta diziplina anitzekoaz, gizartearen hezkuntza artistikoa sustatzeko tresna izan nahian.\nHortaz, helburu hauek ezarri dira:\nBilboko Arte Ederren Museoko bilduma kontserbatzea, aztertzea eta erakustea.\nMuseoa etengabe aberastu dadin sustatzea, kalitateko eta intereseko elementu berriekin.\nNazioartean nabarmentzen den erakusketa-programa antolatzea, antzinako artea, arte modernoa eta arte garaikidea sartuta, eta Euskal Herriko artearen adierazpideei arreta berezia eskainiz.\nLaguntza ematea Bilbo hiriaren, Bizkaiko probintziaren eta Euskal Herriaren irudia proiektatzeko.\nJarduera osagarriak egitea, honako hauek sustatzeko eta abian jartzeko: erakusketa kulturalak eta hitzaldiak; katalogoen, arte-liburuen eta bestelako argitalpenen edizioa; prestakuntzarako bekak eta laguntzak ematea, eta fundazioaren xedeekin bateragarriak diren antzeko jarduerak.\nMuseoak kudeatzeko lanean gaitutako profesionalen prestakuntza ahalbidetzea Euskal Autonomia Erkidegoan.\nAurreko xedeekin lotura duten eta komenigarritzat jotzen diren bestelako helburuak.\nFundazioaren estatutak (pdf) Fundazioa Fundazioa


Irekia Eusko Jaurlaritza - Gobierno Vasco :: Bilbo, zabor-edukiontzi batean ezkutatu da jatetxe batean lapurreta egin ondoren\nBilbo, zabor-edukiontzi batean ezkutatu da…\nErtzainek 36 urteko gizon bat atxilotu dute gaur, asteartea, goizaldean, Bilbon, Abando auzoko ostalaritza-lokal batean indarra erabiliz lapurreta egitea leporatuta. Arrastatua establezimendutik hurbil, edukiontzi batean ezkutatuta, aurkitu dute.\nGoizaldeko hiruak laurden gutxi aldera, alarma-zentral batetik Ertzaintzara deitu dute pertsona batek Bilboko jatetxe batean ustez lapurreta egin duela esanez. Berehala agertu da adierazitako lekura herritarrak babesteko lanetan ari zen uniformerik gabeko patruila bat, eta egiaztatu du lokaleko atea behartuta zegoela, barruan dena hankaz gora zegoela eta gutxienez kutxa erregistratzaileko kaxa falta zela.\nIngurua miatu duenean, polizia-dotazioak zabor-edukiontzi baten barruan aurkitu du ustezko lapurraren deskribapen fisikoarekin bat zetorren gizon bat. Gainera, gizonak kutxa erregistratzaile bat zuen eskuetan, eta jatetxearen jabeak egiaztatu du lokaletik lapurtutakoa zela.\nEbidentzia horien aurrean, indarra erabiliz lapurreta egitea leporatuta atxilotu dute gizona.


Aditz inpertsonalak [Sareko Euskal Gramatika]\nAditz predikatiboak: aditz iragangaitzak eta iragankorrak\nAditz kopulatiboak eta izen predikatua\nEra askotako aditzak hartu izan dira 'inpertsonaltzat' gramatiketan, eta gure esparrua zehaztearren gain-begirada bat ematea merezi du. Ikus ditzagun ondoko adibide hauek:\nhotz handia egiten du\nluzatu du eguna\nmerezi du arazo hau behar bezala aztertzea\nbistan da ezingo dela ezer ere egin\nmerezi du arazo hau konpontzea\nhemendik joaten da Donostiara\nuholdearen ondoren herriko kaleak garbitzeari ekin zitzaion\nAdibide horiek guztiak inpertsonalak dira. Ezin da pertsonarik eman hor: *Jokinek hoztu du (eguraldiaz ari garelarik, noski: besterik da Jokinek salda hoztu du esaten badugu). Horiei deitzen diegu “aditz inpertsonalak”. Baina, ohartzen bagara, joan aditza hartzen badugu, testuinguruak esaten digu noiz den inpertsonala eta noiz ez:\nhemendik joaten da egunero Jokin Donostiara\nLehenbiziko perpausa inpertsonala da, generikoa delako, baina ez bigarrena. Hortaz, garbi ikusten da hemen bereizketa bat egin behar dela: aditz batzuk (euria egin du) berez dira inpertsonakak, eta beste batzuek, ostera, erabilera pertsonala (hemendik joaten da egunero Jokin Donostiara) edo inpertsonala (hemendik joaten da Donostiara izan dezakete. Erabilera inpertsonal hau ez da bakarrik hirugarren pertsona singularrekin (joaten da, ekin zitzaion, merezi du, ezingo da) bakarrik egiten:\ngaztelua XV. mendean eraiki zuten\nzerbait ez badakizu hoberena galdetzea da\naholku bila joaten bazarete, esku hutsik itzuliko zarete\nHoriek guztiak pertsonalak izan daitezke, jakina, hor ageriko subjektua jartzen badugu (erregeek eraiki zuten gaztelua, zuk, Miren, zerbait ez badakizu…, esaten didazuenagatik, aholku bila joaten bazarete…. Beraz, badirudi, batzuetan bederen, aditzez baino gehiago, erabilera pertsonalez eta inpertsonalez hitz egin beharko genukeela. Eta azkeneko genukeela hori bera ere inpertsonala izan daiteke, erabilera generiko izan dezakeelako (hitz egin beharko litzateke esaldiaren parekoa), edo erabiliera pertsonala, noski.\nInterpretazio batean, hortaz, 'subjekturik gabeak' izango lirateke aditz inpertsonalak, edo, zehazkiago esatearren, ageriko subjekturik onartzen ez dutenak. Baina hau oso gutxitan izaten da aditz baten berezko ezaugarria (beherago atal berezi bat eskaini diegu), esan bezala. Gehienetan, aditz baten 'erabilera' da inpertsonala dena, erabilera jakin batean subjektua zehaztugabe eta generikoa delako. Honelako aditzak edo perpausak izango dira gure solasgai nagusia beherago, baina lehenengo eta behin ohiko gramatiketan ukitzen diren beste inpertsonal motak ere landuko ditugu, gainetik bada ere.\nForma pertsonalen interpretazio inpertsonalak\nAdizki trinkoen eta jokatugabeen interpretazio inpertsonalak\nOndokoen antzeko eguraldi perpausak kokatzen dira maizenik inpersonaletan, interpretazio mitologikoak alde batera utzita, erabilera arruntean beti erabiltzen baitira subjekturik gabe. Analisiaren aldetik, eguraldi adierazpen iragankorrak eta iragangaitzak ezberdintzea komeni da, eta azpisail honetan iragankorrekin hasiko gara, geroago iragangaitzen zehaztasunei heltzeko. Honakoak dira eguraldi perpaus iragankorrak:\nEuria/eguzkia, elurra, haizea, harria egiten du (Lafitte 414; 649)\nEuria ari du, igortziriak ari ditu, izotza ari du (Lafitte 651)\nZaparrada ugari botako ditu/Izotza bota du\nAtertu, hoztu du\nEuria hasi du\nEuriari/elurrari erauntsi dio\nHauetan, aditzaren forma iragankorrak erakusten duen hirugarren pertsonako subjektu ergatiboari ez dagokio inongo partaiderik: inork edo ezerk ez du euria, hotza etab. egiten. Egia da hauen parafrasi subjektudunak eraiki daitezkeela, egiletasuna metaforikoki zeruari, egunari, jainkoari leporatuz (egunak/zeruak euria dakar??/??euria egin du/egunak hoztu du), baina ez dira subjektu horiek ohiko hizkuntza erabileran agertzen. Beraz, aditz laguntzailearen hirugarren pertsona hori, ekintzaren benetako argumentuaren marka gabe, hutsezko subjektuari dagokion forma ez-markatua izango litzateke. Horregatik hartzen ditugu inpertsonaltzat, hain zuzen. Bestalde, euria, igortziriak etab. objektu tipikotzat har daitezke, eta plural direnean absolutibo pluralaren marka (-it-) agertuko zaigu laguntzailean.\nKorapilatsuagoa da, hala ere, eguraldi adierazpen iragangaitzen kasua. Adibide batzuk dakartzagu hona:\na. ero/hotz/ateri da (Lafitte 648); bero/hotz/ateri dago\nb. Euria/izotza ari da, igortziriak ari dira\nc. Euria hasi da/euri zaparradak hasi dira\nd. Hotz handia dago\nHauetan absolutibo sintagma subjektua bada, ezin izango genituzke 'inpertsonalen' artean sartu. Lehenengo kasuan determinatzailerik ezak eta bero nago bezalakoekiko alderaketak eguraldi adierazpena osagarri predikatiboa dugula iradokitzen dute, eta, beraz, subjektu argumentua hutsa delako analisia mantendu egiten da. Baina (b,c) kasuetan euria, igortziriak subjektu arruntak direla ematen du eta, beraz, ezin daitezke zentzu honetan inpertsonaltzat jo, esanahiaren eta semantikaren aldetiko hurbiltasuna berdin delarik. Azken adibidean egitura existentzial arrunta dugula ematen du, eta, gaztelaniaren hay egiturekin ez bezala, subjektua badugula esan daiteke, komunztadurari bagagozkio behintzat:\na. Tropikoan orain bero handia dago/bero handiak daude\nb. Tropikoan orduan bero handia zegoen/bero handiak zeuden (gazt. *habían)\nEgon aditzaren bidez eraikitako esaera hauetan eguraldi izenak subjektuak badira, orduan beharbada uler dezakegu ondoko adibidean ikusten den kontrastea:\nHotz handia egiten/*egoten hasi da\nEgin predikatuaren objektua da hotz handia, eta hotz handia egiten hasi da egitura inpertsonala da, subjekturik gabea. Baina hotz handia subjektua bada egon aditzarekin, orduan ezin izango litzateke ageri egoten aditzaren subjektu bezala, honelako egituretan menpeko subjektua ezin baitaiteke agerian azaldu (Jon hasi da (*bera) eskolara joaten). Zentzu estu batean, beraz, eguraldi adierazpen iragangaitz hauek, iragankorrak ez bezala, subjektudunak dira, ez inpertsonalak.\nHotz handia egiten hasi da perpausa beste zerbait erakusteko ere erabil dezakegu. Eguraldi adierazpenen subjektuak, hutsak izanagatik ere, hurrengo azpiatalean deskribatuko ditugun beste subjektu hutsetatik ezberdindu behar dira, ez baitira 'guztiz' hutsak: ez da arraroa hainbestek proposatzea horrelakoetan zeruak, Jainkoak bezalako sasi-subjektuak ditugula, nahiz eta, gorago esan bezala, litezkeen subjektu horiek ez diren ahoskatzen (hizkuntza poetikotik kanpo behintzat). Argumentu arruntak izatera iristen ez badira ere, badirudi predikatuaren subjektu hutsaren hutsa baino zerbait gehiago dagoelako susmoa dute askok, hortik 'quasi-argumentu' edo erdi-argumentu deitura erabiltzea. Gainera, zerbait badagoelako ebidentzia badugu. Lehenengo eta behin, hartu ondoko bi adibideak (lehenengoa tartean darabilguna dena):\nHotz handia egiten hasi da\nGoizean elurra botatzeari ekin zion\nPerpaus hauetako menpeko aditzen subjektuak 'kontrolatuta' daude, hau da, aditz nagusiaren subjektuak kontrolatzen du haien erreferentzia. Jonek erretzeari ekin zion diogunean Jon da nominalizazioaren subjektua, nahiz eta gramatikalki ekinen subjektua izan, ez erre aditzarena. Nominalizazio hauek ezin dute ageriko subjekturik izan eta beraien subjektuaren erreferentzia aditz nagusiaren subjektuak araupetzen du. Baina orduan, kontuan izan aurreko bi adibideetan kontrolatua den subjektu bat behar dugula, eta gainera subjektu honek aditz nagusiarenarekin erreferentziakidea izan behar duela, nahiz eta aditz nagusia berez eguraldi predikatua ez izan.\nBeraz, beharbada hemen mendeko perpausean erdi-argumentu bat izan dezakegu, eta, aldi berean, honek goiko perpausean kontrolatzen duen beste erdi-argumentu baten agerpena zilegizta dezake.\nArgumentu hau oso teorikoa bada, badago bigarren ebidentzia mota argudiatu nahi duguna erakusteko (hutsaren hutseko eta argumentu arrunten arteko erdi-argumentu bat daukagula). Egile bat daukagunean, litekeena da egileak ekintza egiteko modua adierazten duen adizlagun bat izatea. Egileekin loturiko adizlagunak dira hauek, (a)n onargarria dena eta (b)n, aldiz, ez:\na. Pitxar zahar hori gogoz puskatuko dut\nb. ??Pitxar zahar hori gogoz puskatu zen\nHain zuzen ere, (b) onargarria izango litzateke beherago aztertuko dugun erabilera inpertsonalean, egile inplizitua daukan horretan, baina ez inkoatibo sinpleago batean. Eta, azpimarratzekoa da honelakoak eguraldi adierazpenetan ere erabil ditzakegula, beharbada nolabaiteko erdi-subjektua daukagulako seinalea dena:\nEuria/elurra gogoz ari du\nElurra gogoz bota zuen\nJarrai dezagun ohiko gramatiketan inpertsonaltzat hartzen diren egitura motak aztertzen, orain eguraldi adierazpenak albora utzita. Bestelako aditzak ere topa ditzakegu subjekturik gabe. Berriro ere, errazagoa da aditz inpertsonalak iragankorren artean aurkitzea. Lafittek honako kasuak aipatzen ditu: aspaldi du (414), balio du, iduri du, inporta/monta du, ageri du (647). Antzeko kasua da merezi aditzarena bere osagarri nominalizatua absolutiboan agertzen denean. Hauen osagarriak –(e)la perpausak direnean ere objektutzat hartu behar ditugu, perpaus jokatu hauek ezin ager baitaitezke argumentu ergatibo baten ordez. Baina orduan ez dugu subjektu argumenturik aditz hauetarako:\nBadirudi perpaus hau inpertsonala dela\nMerezi du arazo hau sakonki aztertzea\nAdierazpen iragangaitzetara hurbiltzen bagara, Lafittek 'formules inpersonnelles' edo 'verbes inpersonnels' bezala sailkatzen ditu ezagun da, bichtan da, behar da, komeni da, gisa da, lege, ez da zuzen, haizu, zilhegi, libro, sori da, hobe da bezalakoak. (648,:881):\nZilegi da horrela pentsatzea\nBistan da ezin izango dugula ezer egin\nHauetan ez dugu inongo oztoporik mendeko perpausa, jokatu zein jokatugabea, subjektutzat hartzeko, eta ez lirateke sartuko, argudiatu gabe behintzat, hasieran emandako inpertsonalen definizio zabalean.\nBadirudi Lafitteren lanean horrela sailkatzeko intuizioa beste nonbaitetik zetorrela. Predikatu hauetako gehienak, guztiak ez badira, gizakiei dagozkie, hau da, gizakien beharrak, komenientziak, betekizunak edo pentsaerak adierazten dituzte. Bichtan da esatean gizakientzat begi bistakoa dela esaten dugu, zehazki norentzat den esaten ez dugun arren. Gizaki hori generikoa da, 'edozein' izan liteke. Eta, hain zuzen, mota honetako gizaki generikoak dira normalean inpertsonalak deitzen ditugun egituretan aurkitzen ditugunak, inplizituak badira ere. Baina ezkutuko gizaki generiko bat izatea bada egitura bat inpertsonalen artean sailkatzeko irizpidea, orduan honakoak ere sartu beharko lirateke:\nJonek egituren ezaugarriak azaldu zituen\nCopernicok lurra eguzkiaren inguruan mugitzen zela erakutsi zuen\nAzaldu eta erakutsi preditakuen egitura semantikoan gizaki helburu bat dago, zehaztu gabe utz daitekeena. Azken adibideak inpertsonalen artean kokatu nahi ez baditugu, inpertsonalen argumentu generikoa ('jendea') subjektu logikoarena izateko eskatu beharko genuke, ez, ondoko adibideetan bezala, eta ez, aurreko adibideetan bezala, objektuarena:\nHemen inpertsonalen ezaugarriak azaltzen dira\nOhartu Lafitten 'aditz eta formula inpertsonaletatik', hots, berez inpertsonal bezala har ditzakegun predikatuetatik, predikatuen 'erabilera' inpertsonaletara hasi garela mugitzen: oso predikatu gutxi (eguraldi predikatuak, merezi bezalakoak…) dira inpertsonalak beti subjekturik gabe agertzen direlako. Baina, printzipioz, edozein predikaturen subjektu logikoa izan daiteke generikoa, aurreko adibidean azaldu predikatuaren antzera, eta hauek izango dira gure inpertsonalen ardatza bezala beherago Inpertsonal iragangaitzak atalean aztertuko ditugunak.\nIkuspegi honetatik, beraz, atal honetako izenburuak aipatzen dituen 'aditz inpertsonal' gutxi izango genituzke, Lafittek zerrendatutakoak baino askoz gutxiago, merezi eta irudi motakoak hain zuzen. Bere esapide iragangaitz askok badute, beharbada, ezkutuko argumentu zehaztugabe eta generiko bat, baina ez litzateke subjektu logikoa izango.\nBigarren pertsonako singularra eta hirugarren pertsonako plurala benetan erreferentzia zehaztu gabeko argumentuak adierazteko erabil daitezke:\nAzterketa batean, erantzuna ez badakizu, hobe duzu ez erantzutea\nBulego hori goizeko bederatzietan irekitzen dute.\nSarrien gertaera bat adierazi beharrean egia orokorrak bideratzen dituzten perpausetan agertzen zaizkigu erreferentzia inpertsonal hauek, aurreko adibideetan bezala. Askotan, azterketa batean bezalako osagaiek egia hori aplikatzen den eremua zehazten dute, eta argumentuen interpretazio generiko eta zehaztugabeak sorrarazten dituzte. Lehenengo adibidean subjektuaren interpretazioa guztiz generikoa da (jendea, edozein…) eta hau da inguru horietan gehienetan topatzen dena. Bigarren adibideko interpretazioa, aldiz, zehaztugabea izanda ere, espezifikoagoa da. Litekeena da interpretazio zehaztugabe hauek perpaus ebentiboetan aurkitzea, hau da, ez bakarrik aurrekoen antzeko egia orokorrak adierazten dituzten inguru generikoetan, baizik eta benetan gertaeren berri ematen digutenetan. Ondoren adibide pare bat ikus daitezke:\nPeruk lan egiten duen lantegia itxiko dute\nHIESerako botika berri bat aurkitu dute\nPluraleko hirugarren pertsonak agertzen dira honelakoetan, eta subjektuen interpretazioak zehaztugabe baina espezifikoak dira. Baina, oro har, egia orokorrak adierazten dituzten perpausetan aurki ditzakegu errazen interpretazio inpertsonalak, eta interpretazio generikoak dira nagusi. Interpretazio inpertsonal hauek ez daude subjektuetara mugatuta:\nHerri horretan zergaz zamatzen zaituzte\nHerri horretan zergetan %30a kentzen dizute\nSubjektuez gain, objektu zuzenak eta zeharkakoak dira generikoak hemen. Are gehiago, ez da guztiz arraroa 2. singularra eta 3. plurala ez diren pertsonetara ere hedatzea interpretazio generiko hau:\nGehiegitan geure zorrak ahaztu eta inorenak gogoratzen ditugu\nHorixe da gure ohitura: neu banaiz arduraduna, neuk daukat erantzunkizuna\nAzken honetan litekeena da ni hori ez izatea hizlaria, baizik eta egoera horretan dagoen edonor. Interpretazio hau sortzen laguntzen diguten faktoreak erabili ditugu adibidea eraikitzeko: hasierako ohikotasun adierazpena eta egia orokorrak aplikagarriak egiten dituen baldintzaren eremu hipotetikoa. Inguru ebentiboetan, interpretazio inpertsonal hauek ez dira eskuragarriak pluraleko hirugarren pertsonekin ez ezik, singularreko bigarrenak eta pluraleko lehenak interpretazio pertsonalak hartzen dituzte:\nGaur zorrak ahaztu dituzu/ditugu\nEz da arrunta interpretazio inpertsonala duten ageriko izenordainak aurkitzea, baina, oro har, ez da arrunta ageriko izenordainak aurkitzea euskaraz. Enfasia edo kontrastea nahi denean, hala ere, litekeena da ahoskatzea:\nZeuk ez dakizunean, hoberena galdetzea da\nPertsona ezberdinak erabiltzeak lortzen duen ondorioa adierazpenaren aplikagarritasuna hizlariarekin edo entzulearekin gehiago lotzea da. Hirugarren pertsonako formek ez badute ez bata ez bestea inplikatzen, gu inpertsonalek adierazpenaren guztiontzako balioa azpimarratzen dute eta aurrekoaren antzeko zu inpertsonalek entzulearen inplikazioa areagotzen dute, hizlariarena ezabatu gabe.\nNoski, izenordain zehaztugabeak (distributiboak ondoko adibideetan) ere aurkitzen ditugu eta gure inpertsonal hauetatik hurbil egon daitezke ondokoak:\nNorberak berea eta ez inorena ikusten ikasi duen garai hauetan (Negu Gorriak)\nGainera, hizkuntza maila informaletan gaztelaniaren edo ingelesaren antzera ‘bat’ aurki dezakegu\nNahi beste adibide aurki ditzake batek sarean\nSubjektu inpertsonal bat (hau da, zehaztugabea, dela existentziala ('baten bat') dela generikoa ('edonor, jendea oro har') daukagula adierazteko beste estrategia bat existitzen da: morfologikoki (eta beharbada sintaktikoki ere) ez markatzea. Aditz iragankorretan honen ondorioa subjektu ergatiboa neutraltzea da, eta, ondorioz agerian azalduko den argumentu bakarra objektu logikoa izango da, eta aditzak hartzen duen laguntzailea iragangaitza izango da:\nJauregi hau XIX. mendean eraiki zuten\nJauregi hau XIX. mendean eraiki zen\nEsanahiaren aldetik bi perpausok 'inpertsonalak' dira: lehenengo adibidean pluraleko hirugarren pertsonaren erreferentzia inpertsonala da, zehaztugabea. Perpausa ebentiboa denez, logikaren terminologia erabiliz, existentziala da subjektuaren interpretazioa, baten batek egin zuen, ez da kasua 'edonork' egin zuenik. Bigarren esaldian interpretazio bera dugu, baina egitura morfologikoa ezberdina da: ez dugu egilea aipatzen, agerian argumentu absolutibo bat besterik ez dugu, eta laguntzailean hori islatzen da. Iragangaiztasuna da hemen inpertsonaltasunaren marka morfologikoa. Semantikoki, agerian ez izan arren, egile bat badagoela sentitzen dugu; argumentu hau, hala ere, ezkutuan dago eta ezin daiteke agerian jarri. Alderatu orain goiko inpertsonala menpeko pasiboarekin:\nJauregi hau XIX. mendean eraikia izan zen\nHemen, agerian subjektu logikoa den argumentua, eraikitzailea, agertu ez arren, litekeena da agertzea, ez da egitura inpertsonala, beraz. Egituraren aldetik ere, laguntzaile iragangaitza agertu arren, baliteke aditz nagusia izan bera izatea, eta eraikia mendeko perpaus adjektibala izatea; edozelan ere, oso egitura ezberdina da hau eskuetan darabilgun inpertsonalekin alderatuz gero.\nInpertsonaletako subjektu logiko zehaztugabe eta isildu horrek perpaus inpertsonalak hasieran antzekotzat har genitzakeen bestelako egituretatik ezberdintzen lagun gaitzake. Honetaz jabetzeko, ikusi ondoko esaldi anbiguoak onartzen dituen bi interpretazioak:\nObjektu astunegiak ez dira erraz mugitzen\nInterpretazio inpertsonalean badago, ezkutuan bada ere, objektu horiek erraz mugi ezin ditzakeen subjektu logiko bat: beharbada etxez aldatzeko kontratatu ditugun langileek esaten dute hori, eta adierazi nahi dutena da edonorentzat dela zaila objektu astunegiak mugitzea. Baina badago beste interpretazio bat. Imajinatu hemen haize bolada gogorrak egoten direla, eta etxea jotzen dutenean, objektu batzuk, lanparak bezain arinak, mugitu egiten direla. Astunak, baina, nekezago mugitzen dira, ez dira errazki lekuz aldatzen. Interpretazio honetan badago mugimenduaren kausa bat, haizea, baina egilerik ez: esaten duguna da ez direla berez errazki mugitzen holako egoeretan. Hau ez da esaldi inpertsonala, ez baitugu sumatzen dugun argumentu bat perpausean blokeatzen. Besterik gabe, iragangaitz arrunta da (zehazkiago, 'inkoatiboa' deitzen den erabilera), objektu batek aldatzeko edo ez aldatzeko duen joeraz ari gara, aldaketa zuzenean kontrolatzen duen egile/arazlerik izan gabe. Osagarri isil honen presentziaz edo ezaz jabetzeko, helburu perpausak erabil daitezke. Helburuak egileen edo arazle bizidunenak izan daitezke, eta honelako argumentu bat duten perpausen barruan erabil ditzakegu. Atal honetan ikusitako egitura mota guztietan, azkenekoan ezik, litekeena da horrelako perpaus bat atxikitzea:\nJauregi hau XIX. mendean jabearen boterea azpimarratzeko eraiki zuten,\nJauregia XIX. mendean jabearen boterea azpimarratzeko eraiki zen,\nJauregi hau XIX. mendean jabearen boterea azpimarratzeko eraikia izan zen\nObjektu astunegiak ez dira erraz mugitzen (*etxea garbitzeko)\nAzken honetan, onargarria da helburu perpausa baldin eta interpretazioa inpertsonala bada (jendeak, oro har, ez ditu errazki mugitzen), baina ez inkoatiboa denean (ez dira berez mugitzen).\nAtal honetako egitura inpertsonal iragangaitzetan, beraz, bada subjektu logiko bat, nahiz eta, zehaztugabea izateaz gain, isilpean gorde behar den. Bestalde, morfologiaren aldetik, aditz laguntzaileak ez du islatzen argumentu hori, hortik itxura iragangaitza. Segituan, oinarrizko konfigurazio iragankorren aldaera inpertsonalak aztertuko ditugu, geroago iragangaitzen kasua aztertu baino lehenago.\nInpertsonaletako iragangaitz bihurtze honen ondorioz, absolutibo/datibo/ergatibo (ematen diot) eta absolutibo/ergatibo (ematen dut) konfigurazioetatik dagozkien ergatiborik gabeko konfigurazio iragangaitzak topatzen ditugu (ematen zaio, ematen da). Interesgarriagoak dira berez inongo argumentu absolutiborik ez duten bi konfigurazioak, datibo/ergatibo (ekin dio) eta ergatibo hutsa (dimititzen du). Hauetatik forma pertsonaletan agertuko litzatekeen argumentu ergatiboa blokeatzean, ageriko argumentu bakarra agertuko litzaiguke lehenengoan (datiboa), eta argumenturik gabe geldituko ginateke bigarrenean:\nUholdeen ostean, hiria garbitzeari ekin zitzaion\nHerri honetan inoiz ere ez da dimititzen\nMorfologikoki hirugarren pertsonako forma absolutiboak dira hauek, baina, alde batetik, zero marka da hemen absolutiboarena, eta ez dago argi marka bat dagoen ala benetan ezer ez dagoen. Benetan egongo balitz ere, laguntzailearen 'absolutibodun' forma hauek inongo argumenturekin lotuta ez dauden forma ez-markatuak izango lirateke.\nObjektu logikoa lehenengo edo bigarren pertsonakoa denean, interferentzia ugariak sortzen dira lagunarteko hizkeran. Ez da inolaz ere arraroa ikusten zaituzte iragankorraren ondoan ondoko inpertsonalak topatzea:\nHemendik ez zaizu ikusten\nInteresgarria dena da konfigurazio iragankorrean ikusi dizut nekez esango luketen hiztunek aurreko inpertsonalak arazo larririk gabe sortzea edo onartzea.\nKonfigurazio iragangaitzen adierazpen inpertsonalera pasatuz, azpi-kasu bi aztertu behar dira: absolutibo hutsa (joaten da) eta absolutibo/datibo (joaten zaio) konfigurazioak dira arakatu behar ditugunak. Hauen subjektuak absolutiboan agertzen diren argumentuak izaten dira, eta konfigurazio iragankorretan ikusi dugun subjektu logikoaren 'desaktibazio' prozesu bera aktiboa bada iragangaitzetan ere, morfologikoki ez dugu aldaketa haundirik nabarituko:\nGure txoko honetara oinez bakarrik joaten da\nAholku bila berari joaten zaio, ez niri\nOro har, inguru generikoetatik at, iragangaitzen inpertsonalak zailagoak dira lortzen iragankorrenak baino; ondoko esaldietako galdera markek interpretazio hauei dagozkie:\n?Auzi honetan okerreko ondoriora heldu da\n?Gaur goizean ez da ospitale honetan jaio\nInguru aproposaz hornituta, hala ere, ez dira inondik ere ezinezkoak.\nOhi bezala, predikatu psikologiko iragangaitzen kasua aurreko lerroetan deskribatutako eredutik aldentzen da. Predikatu psikologiko batzuetan ohiko tema eta funtzio gramatikalen lerratzea aldrebestu egiten da: gustatzen zait edo iruditzen zait kasuetan, datiboan dagoen argumentuak izaten ditu subjektu tasun asko, absolutiboan dagoenak izatea espero genitzakeenak. Bestelako predikatu iragangaitzen antzera portatuko balira, absolutiboa desaktibatzea eta datiboa bakarrik gelditzea espero genuke, aurreko adibidean bezala. Ez da hori baina gertatzen dena: datibodun formak inguru generikoetan ere dira pertsonalak. Forma pertsonalen interpretazio pertsonalen inguruko aurreko atalean esan dugun bezala, oro har datibo forma pertsonalek ez dute interpretazio inpertsonalik, baina gure hemengo kontua, lotuta egon arren, apur bat ezberdina da: absolutiboari ere ezin zaio hemen interpretazio inpertsonalik eman.\nDatiboak egitura hauetako subjektu logikoa balitz bezala jokatzen badu, litekeena da egitura inpertsonalak datiboa desaktibatzen aurkitzea, baina oso bakanak dira mota honetako adibideak:\nKapitalismoa akatu, espetxeak akaatu, aita akabatu… gustatzen da akabatu hori (Hizlandia, I. Aranbarri, 127)\nTestuinguru bat, orain beharbada oso ulerterraza irudituko ez dena (Euskal Herria krisian, J. Azurmendi, 229)\nAditz psikologiko hauei 'inbertsio predikatuak' deitzen zaie batzuetan, eta aurrekoak bezalako adibideetan inbertsio horren beste aztarna bat aurkitzen dugu: arraro samarrak izanda ere, adibide inpertsonalak eraikitzekotan guztiz aktiboa den absolutibo argumentua dugu, eta datiboa desagertuko litzateke. Zinez, absolutibo/datibo egitura hau ergatibo/absolutibo konfigurazio iragankorraren antzekoa balitz bezala portatzen da, eta datiboa ergatiboaren parekoa da. Iragankor inpertsonaletan behin ergatibo edo datibo argumentua desaktibatuz gero, gelditzen zaigun bakarra absolutiboa da.\nInbertsio predikatuak ez diren beste aditz psikologikoek ere erakusten dituzte oztopo larriak perpaus inpertsonalak sortzerakoan. Harritu, kezkatu, haserratu aditzek alternantzia arazle- inkoatiboan agertzen dira, hau da, badute konfigurazio iragankor bat (haserratzen nau) eta honen jasailea argumentu bakarra den konfigurazio iragangaitz bat (haserratu naiz). Printzipioz beste iragangaitzen antzera jokatuko balu, goiko joan aditzaren antzera esate baterako, inpertsonala absolutiboko hirugarren pertsonako forma ez-markatu baten bidez sortzea espero genuke. Baina ezin diogu ondoko bigarrenari lehenengoak duen interpretazioa eman:\nGertaera hauen aurrean, jendea haserretu egiten da/aserratu egiten zara/gara\nGertaera hauen aurrean, haserretu egiten da\nOztopoak dituzte, beraz, predikatu psikologiko iragangaitzek inpertsonalak sortzerakoan.\nForma trinkoek ezin dituzte sortu forma perifrastikoek laguntzaileen bidez erakuts ditzaketen konfigurazio ugariak: finkatuta daude, gehien jota datibo agertu ala ez agertu da beraien aldakuntza eremua. Honek aurreko atalean arakatu dugun 'subjektu logikoaren' desaktibazio estrategiarik eza ulertzen lagun lezake: narama forma baten interpretazio bakarra berak ni narama da. Litekeena balitz subjektu logikoa deuseztatzea eta forma honen ordain iragangaitza sortzea, beste narama bat egongo litzateke, nabil bezalakoa baina egile inplizitu bat izango lukeena. Baina narama formak eramaten nau interpretazio pertsonala bakarrik onartzen du, ez gaztelaniaren se me lleva formaren antzeko zerbait. Kontrasterik ezak aditz trinko iragangaitzen interpretazio inpertsonalik ez izatea azal lezake, baina hau ezin daiteke azalpena (edo azalpen osoa) izan, aditz trinko iragangaitzak ere ezin baitira era inpertsonal batez erabili. Hau bitxia da, etortzen da eta, neurri mugatuago batean bada ere, etorri da bezalako aditz perifrastiko iragangaitzek interpretazio inpertsonalak izan ditzakete eta:\nEstualdi hauetan, beti etortzen da hona laguntza bila\nEstualdi hauetan, behin baino gehiagotan etorri da hona laguntza bila\n*Estualdi hauetan, behin baino gehiagotan dator hona laguntza bila\nNoski, ez dago oztoporik zu/gu/haiek forma pertsonalen interpretazio pertsonalak ateratzeko:\nNekatuta zabiltzanean/gabiltzanean, hobe da momentu batez pausatzea\nGauerdia da, kaleetan oihuka dabiltza\nForma jokatugabeetara hurbilduz, orain arte landutako beste guztiak ez bezala, partizipioek eta nominalizazioek ez dute pertsona markarik islatzen beren morfologian. Kasu gehienetan litekeena da ageriko subjektu bat aurkitzea hauetan; ezinezkoa denean, subjektuaren erreferentzia aditz nagusiarenaren berbera da, aditz nagusiaren subjektuak mendekoaren erreferentzia kontrolatuko balu bezala:\nMikel [liburu hau irakurtzen] hasi da\nMikelek [liburu hau irakurri] nahi du\nNominalizazioan edo partizipiozko perpausean ageriko subjektua egon ahal izateak ez du esan nahi beti egongo denik, ondoko adibideetan bezala:\n[Hori esatea/esan izana] gorrotatzen dut\nHonelakoetan, proposizio motak (generikoa, gertaerazkoa) eta gure munduaren ezagutzak (pragmatika) baldintzatzen dute isildu den subjektuaren erreferentzia: zenbat eta menpeko perpausaren balioa orokorragoa izan, orduan eta errazagoa inpertsonal antzeko erreferentziak eskuratu ahal izatea. Aurreko adibidean litekeena da hori esaten duena ni neu izatea, edo zuk, edo besteren batek edo, beharbada, jendeak oro har. Azkeneko zentzu hau, 'arbitrarioa' deitzen dena gure inpertsonalen artean koka dezakegu. Ondoko lehenengo adibidean, gure ezagutza pragmatikoak esaten digu bihotzerrea nik zerbait jatetik etorri zaidala, ez beste norbaitek edo edonork; baina behin eman predikatuari pertsona erreferentzia kendu eta inguru generikoa indartuz gero, interpretazio arbitrarioa nagusitu egiten da. Bigarren adibidean, ona da predikatu generikoarekin ere hau da interpretazio nagusia:\nJanari azido gehiegi jateak bihotzerrea eman dit/ematen du\n[Barazkiak jatea] ona da\nOndokoan, aditz nagusiaren forma perfektiboak interpretazio ebentiboak areagotu egiten ditu, baina subjektuaren interpretazioak anitzak izan daitezke, inguru pragmatikoak finkatzen dituelarik:\n[Azterketan kopiatzea] kaltegarria izan da\nKopiatzearen subjektua ni, zeu, baten bat, guztiak etab. izan daitezke: baliteke baten batek kopiatu izana eta ondorioa guztientzat kaltegarria izatea, edo guztiok azterketa galderak aldez aurretik ezagutzea eta guztiok kopiatu izana. Honelako subjektu isilak, beraz, ez dira berez erreferentzia jakin baterako zehaztuak, eta, zail edo erraz, izan ditzaketen interpretazioen artean 'inpertsonala' den bat izaten da eskuragarria. Eskuragarria denean, interpretazio inpertsonal honek baditu ohiko beste inpertsonalen ezaugarriak, hala nola, esate baterako, giza erreferentzia: oro har, inpertsonaletan isilean dagoen subjektu logiko hori pertsona bat izaten da. Horregatik, ondoko adibideen artean bigarrena berezi samartzat har genezake, giza subjektu bat izatea ez baita gure mundua arrunta; onargarria da, noski, horixe bada eman nahi den interpretazioa, hain zuzen ere:\nHemen belarrak jaten dira\n??Hemen oso berandu loratzen da\nHalaber, perpaus jokatugabeetan giza interpretazioa nekez eskuratu ahal bada, interpretazio inpertsonala ere eskuragaitza gertatuko zaigu:\nHemen normala da arrantza egitea\n‘Arrantza’ hitzaren bi esanahien artean bata astoei dagokie, baina aurreko proposizioa ez zaie errazki hemengo astoei egozten; gehien jota zentzuarekin joka genezake hemengo jendea astoak direla iradokitzeko, baina, hain zuzen, jendearekiko konnotazio hau subjektu logikoa pertsona izan behar izatetik sortzen da. Badago salbuespen bat derrigorrezko giza interpretazio honen inguruan: goian helburu perpausekin ikusi bezala, eguraldi predikatuen hutsezko erdi-argumentuak giza argumentuen antzera portatzen dira, haiek ere onartzen baitituzte horrelako perpausak. Eta, gure oraingo gaian ere eguraldi adierazpenen lerratze hori sumatzen da: arazorik gabe onartzen dituzte erabilera nominalizatuak:\nEuria egitea ona da landetarako\nNormala da orain horren goiz iluntzea\nLotura hauek erakusten dutenez, perpaus jokatugabeen subjektu hauen interpretazio batzuk zuzen zuzenean elkar daitezke gure inpertsonalekin.\nAmaitzeko, esan gabe doa ageriko pertsona izenordainak perpaus jokatugabeetan ere ager daitezkeela, eta gu edo zu izenordainek (askoz gutiagotan zuek) interpretazio arbitrarioak sor ditzaketela. Hala ere, interpretazio hori askoz errazagoa da perpausean beste osagarri bat subjektuarekin korrelazioan sartzen denean, aplikagarritasun orokorra indartuaz:\nZuk zeuk/guk geuk kontrola izatea garrantzizkoa da\n(Zeuk/geuk) zeure/geure bizitza kontrolatzea garrantzizkoa da\nBestelako testuingururik gabe, badirudi bigarren esaldian lortzen errazagoa dela interpretazio inpertsonala. Korrelazioan sartzen den beste izenordaina nahikoa izan daiteke subjektuaren erreferentzia zu edo gu bezala finkatzeko, eta horregatik subjektu izenordaina isilduta ere inpertsonaltasun kutsu bera eskuratzen da. Pluraleko hirugarren pertsonari bagagozkio, hauekin aditz marketan bakarrik sortzen dira inpertsonalak, ageriko izenordainek ahaltasun hori ez dutelarik. Ondorioz, nominalizazioetan aditzak pertsona morfologiarik ez duenez, nekez sor ditzakegu inpertsonalak:\nHaiek oihuka dabiltza\nHaiek haien bizitza kontrolatzea garrantzizkoa da\nLehenengoan, forma jokatuan, pluraleko izenordaina agertzean interpretazio inpertsonala ezinezkoa den bezalaxe, ezin eskuratuzkoa da bigarrenean ere, berdin delarik izenordainarekin korrelazioan sartzen den beste osagai bat izatea.\n— Egilea: Jon Ortiz de Urbina\nJon Ortiz de Urbina, "Aditz inpertsonalak", Sareko Euskal Gramatika (SEG), www.ehu.eus/seg


Epaileak – AisiaBizia\nUrteetan zehar marrazki eta argazkigintza irakasle aritu izan da, proiektu pertsonal eta akademia zein ikastetxeetan.\nFamili eta musika argazkilaria, marragilea, dinamika sortzailea eta arteterapia ikaslea.\nArgazkilari lehiaketetan epaimahai izandakoa.\nSormenerako espazioak erraztea da bere azken helburuetako bat.\n2018an jaio zen Belén Picado Morenoren Olikuento izeneko proiektua. Honen bidez irakurketa, pertsonen arteko topaketa eta giza baloreen heziketa bultzatu nahi du. Umeentzako ipuin liburu bat argitarazu zuen eta liburutegi eta liburu-denda batzuetan aurkeztu zituen.\nLanbidez, gazteak gizarteratze prozesuetan laguntzen ditu eta aisialdian irakurtzen, idazten eta mendian ibiltzen izugarri gozatzen du.\nArgazkilaritzan formakuntzarik ez dauka, baina oso zalea da eta beti dabil argazki politak ateratzen saiatzen.


Gure errealitatea aldatu eta hobetzeko jarrera\nBeste gaitasun batzuetaz gain, bizitzan ezinbestekoa dogu ingurunean daukagun errealitatea aldatzeko eta hobetzeko jarrera izatea. Azken baten, aldaketak eskatzen dauen ekimena eta malgutasuna faltan badogu, bestelako gaitasunak ez bait dira nahikoa izango.\nEkimena eta jarrera ekintzailea ezagugarri garrantzitsuak dira gure eta gure seme-alaba eta ikasleen bizitzan, beraz.\nBaina, zelan garatu? Jarraitu irakurtzen.\nLauaxeta Ikastolan, norberak jatorriz daukan izaeraz gain, konpetentziak, berauek praktikara eroatea eskatzen daben egoerei esker eskuratu eta garatu daitekezala uste dogu.\nAsmo horregaz jarri dogu martxan Lauaxeta Ikastolan Batxilergo 1go mailan, Ekintzaileen Azoka, pasatako otsailak 19an.\nEgun honetan gure ikasleek, euren enpresak aurkeztu ebezan irakasle eta kanpoko beste erakunde batzuetako profesionalek osotutako epaimahai baten aurrean, baina egun honen aurretik eta aste bi lehenagotatik, euren enpresen gainean lanean jardun eben.\nEuren eginkizuna, hain zuzen ere, inguruenean ikusten ebezan beharrizanetatik abiatuz, enpresa bat sortzea. Planifikazioa, organizazioa, talde lana, komunikazioa, ... eta ekimena eta jarrera ekintzailea, esperientzia honeri esker, gure ikasleek landu eta garatutako gaitasunak. Bizitzan sortzen jakezan egoera edota erronken aurrean erakusteko gai izango diran gaitasunak. Aurrera!


2008ko Olinpiar Jokoak: Gimnastako Txinatarren Aroak zalantzan jartzen dira\n(Olinpiar Jokoak Gimnasia Olinpiar Nagusietan), Cheng Fei, Yang Yilin, Li Shanshan, He Kexin, Jiang Yuyuan eta Deng Linlin podiumeko sarietan. © Shaun Botterill / Getty Images\nBetiko etenaldiaren inguruko eztabaida, Andreea Raducan dopingaren eskandalarekin eta Tatiana Gutsu eta Dimosthenis Tampakosekin irabazitako garaipenekin, gimnasia olinpikoan une polita izan zen.\n2008an, Txinak emakumezkoen gimnasiarako lehen urrezko domina irabazi zuen moda ikusgarrian, 188.900-186.525 bigarren postuan. Neska eztabaidatu zen Txinan egun horretan talde onena izan bazen ere, txinatar taldeko kirolarien adinaren inguruko galdera asko sortu ziren.\nAgeriko adin-muga arauaren arabera, urtebeteko gimnasta guztiak urtebetean 1992an edo lehenago jaio behar ziren, lehiatzeko eskubidea izateko. Txinako gobernuak pasaporteak eman zituen taldeko gimnasta guztiek adierazi zuten adinekoak izan ziren, komunikabideek eta blogariek Txinako dokumentu ugari agerian utzi zituzten. Kexin eta Jiang Yuyuan 1994an eta 1993an jaio ziren, hurrenez hurren.\nAlegiazko komunikabideen estaldura izugarria izan zen eta lehiaketaren ostean, IOC-k irudia zalantzan jarri zuen. Hilabete bat geroago, FIGk iragarri zuen txinatar gimnastek Txinak emandako dokumentu legalen arabera zaharkitua zela. Zenbaitek zalantzan jarri zuen FIG-en ikerketaren zorroztasuna, beste batzuek kasu hau erabili zuten adinaren muga kontrajartzeko, eta ezinezkoa dela adierazi zuen.\nEz da lehen aldiz ordezkaritza izan den adineko medikuntzaz leporatu, olinpiar urte bat delako eta taldeko txapeldunek parte hartu baitute, kasu honetan gimnastazko polemika beste komunikabide nagusien erdigunean sartu zen.\nInkesta: Txinako gimnastoak adin txikikoak direla uste al duzu?\n2010eko apirilean, IOCk 2000. urteko Olinpiar Brontzezko Brontzezko Txinan kendu zuen frogatu ostean 2000ko taldeko gimnasta oso gazte zela lehian .\n2004ko Olinpiar Jokoak: Yang Tae-Young, Paul Hamm eta All-Around Domina Emaitzak\n(Olinpiar Gimnasia Olinpiadako Kontzeptu Nagusiak) Dae Eun Kim (Korea), Paul Hamm (AEB) eta Yang Tae-Young (Korea) gimnastek 2004ko Olinpiar Jokoetarako dominak jasoko dituzte. © Stu Forster / Getty Images\nAtleten Olinpiar Jokoetan, Paul Hammek urre irabazi zuen lehen gizona bihurtu zen. Bileraren ostean, ordea, Yang Tae-Young brontzezko medalistak erreklamatu zuen epaiketa akats bat bere baratze paraleloen errutinei esker. Buruaren eta urrearen arteko aldea nahastu nahian1.\nNazioarteko Gymnastics Federazioak (FIG) Yangekin adostu zuen eta epaileek erantzule utzi zuten, baina esan zuen ez zuela bere aurkako protesta berehala argitaratu ondoren, ezin izan zituzten emaitzak aldatu. (Gimnasia protokolo estandarra da puntuazioen kontsultak onartzen dituztela, baina ekitaldiaren eta ondorengoen artean soilik.) Azkenean, Kirolari Arbitraje Auzitegira eraman zuten kasua, Hammek urrezko domina mantenduko zuena.\nInkesta: Nola konpondu behar da urrezko domina eztabaida hau?\nPaul Hamm, irabazle bakarra izendatu zuten. Emaitzak ez dira aldatu behar.\nYang Tae-Youngek urrea lortzen du. Zeharkatu egin zen eta konpondu egin behar zen.\nBi arteko urrezko partekatua - atleta biek ere bai.\n2004: Olinpiar eraztunen amaiera\n(Olinpiar Jokoak Gimnasia Olinpikoetan) Dimosthenis Tampakosek 2004ko Olinpiar Jokoetan jokatzen du. © Chris McGrath / Getty Images\nAtenaseko gizonezko lehiaketaren puntuazio handiak eztabaidatu ziren arren, bigarren polemikoa (Yang Tae-Young taberna paraleloen atzean) greziar Dimosthenis Tampakos-en eraztun marka zen.\nTampakosek Jordan Jovtchev bulgariora urrea hartu zuen, bere diseinu bikoitza desmuntatzeko pauso bat eman arren. Jovtchevek (zailagoa) diseinu bikoitzeko bihurgune osoa desmuntatu zuen baina jaso zuen .012 txikiagoa, zilarrezko nahikoa.\nBulgariako federazioak emaitzak defendatu zituen, jaioterriaren eragina aipatuz, Tampakosek irabazi baitzuen arrazoia, baina dominak berdinak izan ziren. Jovtchev-ek "epaiketa beldurgarria" gisa deskribatu zuen.\nZuk zeuk epaitu:\nTampakos eraztun errutina\nJovtchev en eraztun errutina\nInkesta: nork uste du 2004ko Olinpiar eraztunen titulua irabazi zuen?\n2000ko Olinpiar Jokoak: Bueltegia okerra da\n(Olinpiar Jokoak Gimnasia Olinpikoko Kontzientziarik Nagusiak) Svetlana Khorkina (Errusia) 2000ko Olinpiar Jokoetan ganga erortzen da. © Jamie Squire / Getty Images\nEmakumezkoen Sydneyko lehiaketa osoan zehar, Australiako gimnasta Allana Slaterek oso gaizki nabaritu zuen eta entrenatzaile eta bilera funtzionarioen arreta jarri zitzaion. 125 cm-ko altueran ezarri beharreko ganga-zaldia 5 cm-koa izan da. Agintariek berehala igo zuten zaldia eta berriro ere ganga jartzen zuten edozein gimnasta onartzen zuten.\nGimnasta batzuentzat beranduegi zen, hala ere. Olinpiar gogokoena (eta aurrelarien liderra dena), Svetlana Khorkina , bortxatu egin zuen eta lehia hasi aurretik saiakerak huts egin zuen. Urrezko Olinpiar Jokoetan urrezko aukera guztiak suntsitu zituenean, Khorkina hurrengo ekitaldira joan zen, tabernak irregularrak eta bertan behera erori zen. Geroago, altuera akatsa aurkitu zenean, kontatu zitzaion berriro gangak egin zitzakeela. Baina tabernetan puntuazio baxua duenez, bere itxaropen guztiak jadanik ezabatu egin dira.\nAmerikako Elise Ray-ek ere jaitsiera negargarriak izan zituen bero-saioetan eta ganga-lehiaketako batean, eta egun hartan domina irabazi zuen.\nAzkenean, oraindik asko galdetzen du Khorkinak irabazi zuen guztia, eskuineko altuera bultzatuz gero.\nSvetlana Khorkina bukaeran bukaeran\nKhorkina taberna guztietan inguruan\nInkesta: uste al duzu Khorkinak urrea irabazi zuen ganga behar bezala ezarri zuela?\n2000ko Olinpiar Jokoak: Andreea Raducan Gold of Gold\n(Olinpiar Gimnastikoari buruzko polemikarik garrantzitsuenak) Andreea Raducanek bere entrenatzaile Octavian Belu-ren sorbaldetan dago. © Ezra Shaw / Getty Images\nGanga altuera eztabaida izan arren, hiru olinpiar txapeldunek emakumezkoen Sydneyko lehiaketa guztietan izendatu zituzten. Errumaniako Andreea Raducanek urrea irabazi zuen Simona Amanar eta Maria Olaru katalanekin eta zilarrezko eta brontzezko irabazleekin.\nLehiaketaren ostean, ordea, Raducanek bere domina kendu zuen substantzia pseudoepedrina debekatu ondoren. Medikuaren medikuak emandako sendagaien sendagaia eman zion.\nRaducanek urrezko domina eta ganga irabazi zuen Jokoen zehar lehiaketa desberdinetan irabazi zuen zilarrezko domina, probak egin baitzituen bi domina irabazi ondoren. Amanar medikuntza hotz berarekin ere eman zen eta Raducanek frogatu zuen positiboa dela, batez ere, tamaina txikian (82 kilo).\nKirolak Arbitraje Auzitegian entzundako jokoetan, paneleko kideak aitortu dute medikuntzak ez duela bere performancea hobetzen, baizik eta bere domina deuseztatuko duen epaia baieztatu du, droga tolerantziaren kode zero tolerante bat aipatuz . Kalteak uko egiteko, pseudoefedrina kendu egin da debekatutako substantzia zerrendatik.\nAndreea Raducan 2000ko Olinpiarekin bukaeran bukaeran\nInkesta: Andreea Raducanek urrezko domina lortu ahal izateko?\nInolaz ere ez. Arauak urratzen zituen, istorioaren amaiera.\nBai, ez zen bere errua. Medikuak errudun bakarra hartu beharko luke.\n2000 Olinpiar Jokoak: Vanessa Atler Olinpiar Jokoetako Ezkerra\n(Olinpiar Gimnastikoari buruzko polemikarik garrantzitsuenak) Vanessa Atler-ek jauzi bana egin du. © Craig Jones / Getty Images\nVanessa Atler talde amerikarraren ikur indartsua izan zen 1997-2000 urtez jarraian . 1997. urtean irabazi zuen nazioko txapelduna zaleek, entrenatzaileek eta atletek maila zoragarrian zoragarria zirelarik, batez ere mundu mailako bola eta lehergailuak.\nBaina taberna desberdinetako inkoherentziari ekin zion lasterkari guztiei: 1998ko eta 1999ko Estatu Batuetako txapelketa galdu zituen tabernetan jaistea. Olinpiar urteak igaro ahala, Atler entrenamenduen eta lesioen aldeko borrokan ari zen, eta laugarren postuan jaitsi zen 2000ko Nazioetan.\nAtlerrek Olinpiar Saiakuntza negargarriak izan zituen, gertakari onenetan akatsak eta hutsegiteak izugarrizko jaitsiera izan baitzuten - ganga eta solairua. Hala eta guztiz ere, seigarrena izan zen, eta horregatik asko harritu egin zen taldea izendatu zutenean, ordezko gisa ere. Azken urteetan, olinpiar taldeen sailkapenean soilik erabaki zuten (normalean sei postu sailkatu beharko lirateke), baina 2000. urtean taldea batzordeak hautatua izan zen. Atlerren inkoherentziak erantzukizun gehiegi zirela zirudien.\nAskok uste zuten erabakia zuzena zela, eta bere akatsengatik Atlerrek ez zuela jokoan lehiatu nahian adimenik. Beste batzuek zuzenean egon behar zutela pentsatu zuten, ganga eta solairuko gaitasunek beste talde kideen ahuleziak konpentsatu baitzituzten gertakari horiei. Beste batzuen ustez, prozesua ez zen bidegabea izan, eta puntuazioetan oinarritua egon behar zen, ez komitean oinarritua.\nEntrenamenduen ostean, Atlerrek kirola utzi zuen. 2000. urteko Olinpiar Saiakuntzetarako lekua izan zen hautaketa-prozesua oraindik erabiltzen da gaur egun.\nVanessa Atler 2000ko Olinpiar Saiakuntzetan, egunean 1\nAtler ganga egunean bi\nAtler solairuan egunean bi\nAtler bere ganga onenean, 1999ko Kopa Amerikarrean\nPoll: Uste al duzu Vanessa Atler 2000ko Estatu Batuetako olinpiar taldean egon zela?\n1996ko Olinpiar Jokoak: Age Limit handitzen da\n(Olinpiar Jokoak Gimnasia Olinpiadako Kontzeptu Nagusiak) Dominique Moceanu-k 1996ko Olinpiar Jokoetako tabernetan Shaposhnikova bat egiten du. © Mike Powell / Getty Images\n1996ko Olinpiar Jokoak ondoren, Gimnasia Nazioarteko Federazioak (FIG) 15 eta 16 urte bitarteko adin-muga goratu zuen ofizialki. (Gimnasta batek urtero olinpiadaren amaieran heldu behar du, adibidez, jaiotako edozein gimnasta 1992ko data izan zen 2008ko Jokoetarako eskubidea).\nNahiz eta urtebeteko adina ezberdina izan, entrenatzaile askok eta gimnastaek adinaren hazkundea nabarmen aldatzen dute. Haien argumentua? Emakumezkoen gimnasia, 15 eta 16 urte bitarteko atleta ugarienak . 1976an muga izan zen 1976an, Nadia Comanecik ez zuen Olinpiar Joko Olinpiko Historikoa (14 urte zituela), eta beste kirolariak, Dominique Moceanu (14 urte zituela) 1996ko Olinpiar Jokoak), Svetlana Boguinskaya (15 urtean 1988an), eta Kerri Strug (14 urte zituela 1992an) ez zirelako lehiatu. Comaneci eta Moceanu-k 16 urte baino lehenago kirolaren gailurra lortu zuten eta adina muga gainditu zutenean, asko iruditu zitzaizkien irudiak gimnasta emakumezkoentzat zailagoak izan zirelako, askotan karrerak oso laburrak izan zitezen, Olinpiar Jokoak egiteko .\nBeste batzuek adina muga onartzen zuten, atletek adin aurreratuagoan lehiatzeko seguruagoa izango zedin esatea eta autobusak ez zituztela beren gimnastak gaztetan bultzaterik izango, elite mailara iristeko beren adin goiztiarrek. 1997. urteaz geroztik, adina muga 16 urte iraun zuen, eta oraingo ordezkari Bruno Grandi buruz hitz egin du, are gehiago, gero eta gehiago, 18 urte zituela.\nInkesta: Zer uste duzu adin muga?\nEz dago adin mugarik\nAdina 15 (1996 baino lehenagokoa zen bezala)\nAdina 16 (orain bezala)\nAdina 18 (Bruno Grandi-k proposatu duen moduan)\nAdin mugarik 2008ko Beijingeko Olinpiar Jokoak eztabaidatzen jarraitzen du. Gehiago aurkitu.\n1992ko Olinpiar Jokoak: Tatiana Gutsu Narratiboki irabazi du Shannon Miller-ek\n(Olinpiar Gimnasia Olinpiadako Kontzeptu Nagusiak) Tatiana Gutsu (zentroa) olatuak Shannon Miller (ezkerrean) eta Lavinia Milosivici (eskuinera) txalotu ditu. © Tony Duffy / Getty Images\nBartzelonako 1992ko olinpiar guztiak Bartzelonan, Tatiana Gutsu (Unified taldearen parte izanik), Shannon Miller (AEB) irabazi zuen .012, garaipenaren marjina txikiena. Gutsuk irabazi zuen eztabaida handia, asko uste baitzuen Miller-ek egun horretan hobeto egin zituela. Gutsu-k aurrera egin zuenean bere solairuko errutina pasatzen hasi zenean, Miller-ek ia akatsik gabeko lehiaketa bat izan zuen.\nPolizia eztabaidatzeko, Gutsuk ez zuen teknikoki lehiaketaren inguruan egin. Aurreikuspenen arabera, bere beam mendira erori zen eta ez zuen finalerdietara joan nahi izan, taldeko Unitateak ez baitzuen top hiru. Urrezko irabazlea izan zuen entrenatzaileak, Gutsu taldeko Roza Galieva lehiaketa guztian zehar egin zuen eta Gutsu sartu. Nahiz eta ez zen arauen aurka, indarkeriaren hazkundea areagotu zuen Millerrek irabazi zuenaren arabera. 1992ko final guztiak.\nTatiana Gutsu tabernetan ... Shannon Miller tabernetan\nGutsu on beam ..................... Miller on beam\nGutsu solairuan ........................ Miller solairuan\nGutsuko ganga ....................... Ganga gainean Miller\nInkesta: Nor uste duzue 1992ko emakumeak irabazi behar zuela?\n1988ko Olinpiar Jokoak: Estatu Batuetako taldea .5 punturekin lotua\n(Olinpiar Gimnastikoari buruzko polemikarik garrantzitsuenak) Ekialdeko Alemaniak, Sobietar Batasunak eta Errumaniar Taldeek beren dominak jasoko dituzte 1988ko Olinpiar Jokoetan. © Bob Martin / Getty Images\nSeulen 1988ko Olinpiar Jokoetan, Amerikar taldeek puntu bat lortu zuten .5 puntua lortu zuten --- hirugarren edo laugarren postutik ateratzeko nahikoa izan da. Taldeak Rhonda Faehn podiumean (lehiaketaren lehiaketa solairuan) mantendu zenean, berriz, taldekide lehian. Estatu Batuetako funtzionarioek errekurtsoa zigortu zuten lehiaren emaitzan eraginik ez zuten arau ezagunik, eta abisu bat arrazoizkoa zela argudiatu zuten. Ez zen baliorik izan, ordea, eta talde amerikarrak amaitu zituen domina.\nInkesta: AEBetako taldeko puntu batetik 5 puntukoa zen arrazoia?\nBai, arauak arau dira. Ezagut beharko zuten eta jarraitu egin zituzten.\nEz, abisu bat gehiago dirudi.\nProiektuaren araua: NBAren adina muga\nZer da Walk-On?\n9. araua: Lekukotasunari buruzko informazioa (Golf arauak)\nGolf arauen azpian ohiko zigorrak\nGolfeko film beldurgarrienetako bat: The Hosel Rocket\nZergatik ezin duzu fruta asko jaten gorputz-pisu galera batean?\nBoleibol taldeen lidergoa: nola egin zure taldea\nKoordinatu klausula gramatika batean\nWarren Wilson College Onarpen\nNoiz Subjunctive Erabili "Pendant que" erabiliz\nLawrence Bittaker eta Roy Norris: Toolbox Killers\nIngelesezko Tentsio bakoitzaren azalpen bisualak\nMasterren teknikak: nola pintatu espresionista bezala\nZer da Kimika eta Ingeniaritza Kimikoaren arteko aldea?\nZein dira Upanishads Indian Filosofiari?\nAzelerazioa: abiadura aldatze tasa\nZergatik Marijoleek lekuak dituzte?\nIruzkina? ('Zer?'): Frantses galdeketa adberbioak hau eta gehiago\nHeziketa Bereziko Matematika - Lehen Hezkuntzarako trebetasunak


Beldurrak disimulatzen • ZUZEU\nBeldurrak disimulatzen… Ez da erraza nork bere konplexuak gainditzea, orri txurien panikoa irenstea, norbaitek irakurri nahiko lukeen zerbait kontatzeko daukazula sinestea. Ordenagailu aurrean jarri eta ahalduntzea, idaztea. Pentsatzen dut gainerako lekuetan ere berdin gertatuko dela. Ez da erraza izan behar oholtzara igo eta errimatzea, gitarra bati soinua ateratzea, antzeztea, ustez zure gainetik dagoen nagusiarekin biltzea, ileak txukuntzea, txofer ibiltzea… Nik neuretik badut nahi beste zailtasun, zin dagizuet.\nOinarri sendoenak ere dardaraka jar daitezke kritika destruktiboen aurrean. Txikitu zaitzake handi usteko batek puztuta datorrenean. Sarri, zalantzak eta beldurrak izaten ditugu oinarri proiektuak abiatzean, lan berriekin hastean, ebaluatuak izatean, erabakiak hartzean. Beldurren konnotazio negatibo oro ez da zilegi, beldurrak beti ere norberarenak eta bakarrik norberarenak direnean balio izaten dute hasteko eta ikasteko, behinik behin. Ni neu txiki sentitu izan naizenetan handitu izan naiz gehien. Txiki sentitzeak berak, zure tamainaz jabetzen laguntzen baitizu eta non zauden –edo non sentitzen zaren– jakitea ezinbestekoa da joan nahi duzun tokira abiatzeko.\nEta orain norbaitek galdetuko du zer dela eta datorren gogoeta hau: Orain egun batzuk kalean nindoala (super)ama horietako bat ikusi nuen umeari beldurrik ez edukitzeko agintzen. Umea negar batean zegoen kalearen bazter batean mozorrotua ikusi zuen pailazo izueragile itxurako gizon bati begira. Egia esan, neuri ere dezenteko inpresioa egin zidan, ez nuen umeak legez negar egin (ziurki neuri ere erakutsi zidatelako ez naizela beldurtu behar), dena den, nik ez nuen ez beldurtzen ikasi; disimulatzen bai.\nPertsona seguruak izaten jakin behar omen dugu, edo hala garela disimulatu behintzat, nahiz eta, intseguritate zakuak garen. Txakurrek beldurtzen gaituzte, pailazoek, armiarmek, beldurrezko filmeek, galtzeek, aurkitzeek, buruhandiek, handiek, txikiek… geure buruak beldurtzen gaitu eta besteek ere beldurtzen gaituzte. Beldurrak ezabatzea akats bat dela esatera ausartuko nintzateke, bereziki, zeureak eta zeurekiko dituzunak direnean.\nbeldurrak, disimulua, intseguritateak


Irungo adinekoen lokalak itxiko dituzte bihartik aurrera : Bidasoko Hitza\nIrungo adinekoen lokalak itxiko dituzte bihartik aurrera\nKoronabirusari aurre egiteko aldundiak emandako gomendioak jarraituz, hiriko adinekoen lokal eta gizarte zentro guztiak aldi baterako itxiko dituzte.\nPartaidetzazko aurrekontuen bigarren saioa, Luis Mariano zentroan.\nIkastetxeak bezalaxe, bihartik (hilak 13) aurrera Irungo adinekoen zentroak ere itxiko dituztela jakinarazi berri du Irungo Udalak, koronabirusari aurre egiteko Gipuzkoako Foru Aldundiak emandako jarraibideak kontuan hartuta. Aldi baterako itxiera izango da, eta oraindik ez dute zehaztu noiz zabalduko dituzten berriz ere.\nZehazki, Luis Marino eta Irasoko gizarte zentroak, eta Belaskoenea, Behobia, San Miguel, Anaka-Puiana, Palmera Montero eta Kateako adinekoen lokalak itxiko dituzte.\nErlazionatutako edukiaBidasoko ikastetxe guztiak, itxita koronabirusagatikKoronabirusa: Osasun Sailaren aholkuak


Kirol auto klasikoen rallyak Goierri zeharkatuko du etzi - Goierriko Hitza : Goierriko Hitza\nKirol auto klasikoen rallyak Goierri zeharkatuko du etzi\nAzpeitiko 17. Klasikoen Rallya Goierritik pasako da zapatuan. Eguerdian Gabirian egingo dute bazkaltzeko geldialdia.\nAutomobilismoko lasterketa gehienak atzeratu badituzte ere, zapatuan kirol auto klasikoen rallya ikusteko modua izango da, Goierrin. Azpeitiko 17. Klasikoen Rallya eskualdetik igaroko da, eta eguerdian Gabiriako Korta jatetxean egingo dute bazkaltzeko geldialdia partaideek.\nDenera, 88 auto aterako dira, Azpeitian 11:00etan hasi eta gauean bukatuko den rally erregulatuan. Zirkulazioa itxi gabeko errepideetan ibiliko dira, une oro abiadura nahiz bestelako mugak errespetatuta.\nZortzi zati kontrolatu izango ditu klasikoen rallyak, eta 4.a jokatuko da Gabirian (12:49an). Guztira, egunean zehar 195 kilometro osatuko dituzte autoek; zati laburrena 8 kilometrokoa dute, luzeena 49koa.\nAbiaduraren batez bestekoa eta ibilbidea kontrolatzea izan ohi da klasikoen rallyko zailtasuna. Autoek ezingo dute 50 kilometro orduko batez bestekoa gainditu zati bakoitzean.\nAuto zahar asko pasatzen ikusteko aukera izango da etzi. 1968ko Porsche 914 bat eta Volvo 142S bat izango dira ibilgailu zaharrenak; baita 1970eko Porsche 911T eta Alpine A-110, 1975eko Peugeot 504, 1977ko Seat 127 edo 1978ko Simca 1200 bat ere.\nDatorren astean, Goilurrak\nAzpeitiko klasikoen rallya, datorren asteko II. Goilurrak rallyaren ahogozagarria izango da. Lazkaoko Ikullu Racing eta Azkoitiko Errebueltie eskuderiek antolatuta, uztailaren 25ean eta 26an da jokatzekoa rallya.\nZortzi zati dira. 25eko jardunaldiak Azkoitia izango du erdigunea, eta igandekoak Lazkao. Ibilbidea asteon zehaztuko dute.


Positiboen kopuruak gora egin du eta 529 kasu zenbatu dituzte - Diario de Noticias de Alava\nPositiboen kopuruak gora egin du eta 529 kasu zenbatu dituzte\nEusko Jaurlaritzako Ignacio Garitanok gertaera sozialei egotzi die kasuen goranzko joera\ne. f. domínguez 14.10.2020 | 01:08\nLerro hauekin batera doan irudian, zenbait mediku PCR probak egiten ari dira Sansomendi auzoan. Izan ere, Osakidetza Euskal Autonomia Erkidegoan PCRak egiten jarraitzen du, pertsona asintomatikoak aurkitu eta isolatzeko agerraldi berriak ekidi-tzeko.Argazkia: Alex Larretxi\nGASTEIZ – Koronabirusaren positibotasun-tasak, laugarren egunez jarraian, ehuneko bostetik gora jarraitzen du, eta, beraz, erkidegoaren transmisioa badagoela baiezta-tzen da. Astelehenean, gainera, kopuru hori ia %8ra igo zen, duela hilabete baino gehiagoko balioen antzera. Eusko Jaurlaritzako Osasun Sailak atzo emandako datuen arabera, astelehenean 6.763 PCR proba egin ziren eta 529 izan ziren positiboak. Hau da, % 7,8, zehazki. Hori da irailaren 7tik (egun horretan % ,2 izan zen) izan den tasarik altuena. R0 ugalketa-indizeari dagokionez, –gaixo batek zenbat pertsona kutsa ditzakeen adierazten du–, eta astebete gehiago batetik gora jarraitzen du. Zehazki, adierazle hori 1,21 izan zen astelehen honetan bezperakoa baino altuagoa, 1,18 puntu lortu baitzuen egun hartan. Gehien kaltetutako lurraldea Bizkaia da,nahiz eta Gipuzkoak bizkortu egiten dituen kutsatze-kasuak eta handitu egiten duen Osakidetzaren kezka. Zehazki, 255 kasu erregistratu dira ondoko Bizkaiko lurraldean, 224 Gipuzkoan eta 44 Araban. Horrez gain, egoitza Euskaditik kanpo duten sei lagunek ere positibo eman zuten PCR proban.\nKutsadura-hazkundea Alde horretatik, Ignacio Garitano Osakidetzako Koronabirusaren Zaintza eta Kontrol Planaren koordinatzaileak, atzo agerraldi batean, kutsadura-hazkunde hori ulertzen lagun dezaketen bi gertaera azaldu zituen. Alde batetik, duela egun batzuk hainbat herritan egindako «gizarte-ekitaldiak», leku horietako kutsaduren gorakada ekartzen ari direnak. Bestetik, Euskadiko zenbait osasun-eremutan bizi den egoera, horietako asko Gipuzkoan, eta Euskadiko datu epidemikoak gorantz bultzatzen ari dira. Herri horietako batzuk Nafarroarekin mugakideak dira.\nEpidemiologoak azaldu zuenez, azken astean Euskadin 100.000 biztanleko metatutako intzidentzia 249 kasutik 274ra pasa da. "Azken egunetako datuek ziurtatu besterik ez dute egiten erne egon behar dugula eta ez dugula erlaxatu behar. Pandemiaren bilakaeraren zain egongo gara gure inguruan eta baita Europa osoan ere", azpimarratu zuen eta "kutsatzeak murrizteko lanean jarraitzea beharrezkoa "dela ere nabarmendu zuen. Bestalde, 110 ikasgela zeuden itxita atzo Euskadin, kasu positiboren bat zutelako koronabirusean, hau da, aurreko ostiralean baino hamaika gehiago, eta ikasturte honetan dauden klaseen %0,63 dira.\nDatuak. Eusko Jaurlaritzako Osasun Sailak atzo emandako datuen arabera, astelehenean 6.763 PCR proba egin ziren eta 529 izan ziren positiboak. Gehien kaltetutako lurraldea Bizkaia da,nahiz eta Gipuzkoak bizkortu egiten dituen kutsatze-kasuak eta handitu egiten duen Osakidetzaren kezka. Zehazki, 255 kasu erregistratu dira Bizkaian, 224 Gipuzkoan eta 44 Araban.\nFlorida Etxea. Azken orduotan, koronabirusa zuen Florida Etxea\netxebizitza komunitario pribatuko erabiltzaileetako bat hil da. Koronabirusa zuen eta ospitalean zegoela hil da, Arabako Foru Aldundiak atzo jakitera eman zuenez. "Gainera, adineko pertsonentzako Elorri egoitza covid-ik gabe geratu da egoiliarren artean", gaineratu zuten bertatik.\nEguneko zentroa. Bestalde, Gizarte Ongizaterako Foru Erakundeak erabaki du behin-behinean ixtea adinekoentzako Txagorritxu laguntzako eguneko zentroa. Izan ere, bi koronabirus kasu positibo detektatu dituzte egoiliarren artean eta beste bi kasu langileen artean. Gainerako erabiltzaileak (20) PCR probak egin zain daude, baita langileak ere. Horrez gain, proba diagnostikoak egingo dituzte eguneko zentroko modulu psikogeriatrikoan.\nignacio garitano "erne egon behar gara"\n"Azken egunetako datuek ziurtatu besterik ez dute egiten erne egon behar dugula eta ez dugula erlaxatu behar. Pandemiaren bilakaeraren zain egongo gara gure inguruan eta baita Europa osoan ere".\nLau positibo berri Araban egindako PCR probetan.


1 Industria Iraultza | Koro Irastorza Etxeberria\n1.1 Industria Iraultzaren aurreko industria\nHazkunde ekonomiko modernoaren lehenengo adierazpen historikoa Britainia Handian gertatu zen; hazkundearen bizkortze hori, berriz, ekonomian eta gizartean izandako aldaketa sakon batzuek eragin zuten, eta horrek industria iraultzaren hasiera ekarri zuen.\n1.1.1 Industria aurreko ekonomiak (7)\nIndustria aurreko gizartean biztanleriaren gehiengoak soldata txikiegia zuen edo, gehienetan, nekazaritzako sarrerek ez ziren bizitzeko beharrezko gastuak gainditzeko nahikoak, elikagaien eta manufakturen prezioak oso garestiak baitziren.\nBiztanleriaren gehiengoa (%80-90 inguru) nekazaria zen.\nProduktibitate txikia eta urritasuna ziren bereizgarri nagusiak.\nUzta txarrak egon edo oinarrizko produktuen prezioek gora eginez gero, urte askotan goseteak izaten ziren. Horrelakoetan, pobreenak matxinadak egiten zituzten.\nGoiko klaseetakoek, berriz, janaritarako gastua egin ondoren, oraindik ere %70 inguru zeukaten, era guztietako produktuak kontsumitzeko eta morroi nahiz zerbitzari kopuru handia edukitzeko.\nFinantza erakunderik ez zegoenez, jendeak dirua gorde egiten zuen.\nAberastasuna, ia beti, lur kantitatearen arabera neurtzen zen. Zenbat eta lur gehiago eduki, orduan eta errenta handiagoa.\n1.1.2 Etxe barruko industria: PROTOINDUSTRIALIZAZIOA (Funtzionamendua, Domestic System, Putting Out System, Factory System)\nFuntzionamendua: XVIII. mendean, Europako eskualde batzuetan nekazarien familia batzuek, nekazaritzako lanarekin batera, ehungintzako produktuak egiten zituzten, eta merkatariek produktuok urruneko merkatuetan saltzen zituzten. Gertaera hori Flandesen nabaritu zen lehenengoz, eta, fenomeno hori adierazteko, protoindustrializazio kontzeptua sortu zen.\nEhuleek eta iruleek tresna sinpleak erabiltzen zituzten lanerako eta nekazarien familien hiru laurdenak manufakturen produkzioan jarduten zuten, horrek diru sarrera gehigarriak ematen baitzizkieten. Sistema horren bitartez, gehiago sortu, diru-sarrerak handiagotu eta, elikadura hobetzean, biztanle kopuruak ere gora egin zuen.\nDomestic System: XVIII. mendearen erdialdean, Europa Erdialdeko, Britainia Handiko, Holandako eta Mediterraneoko eskualde batzuetan –Italia iparraldean, Katalunian…- nekazaritza industria sakabanatua hedatzen hasi zen; industria horrek, hurbileko merkatuak ez ezik, urruneko merkatuetako soberakinak ere sortzen zituen.\nProzesua nekazariak berak hasten zuen. Nekazaritza lanak denbora librea uzten zionean, egiten zuen lan hau. Berak erabakitzen zuen noiz lan egin eta zenbat denbora. Uzta garaian, ekoizpen hau jaitsi egin ohi zen.\nTresnak nekazariarenak ziren eta bere etxean egiten zuen lan.\nNekazariak erabakitzen zuen zenbat ekoiztu, nolakoa…\nNekazariak saltzen zuen nahi zuen tokian.\nNekazariak erabakitzen zuen salmenta prezioa.\nProzesua merkatariak hasten zuen. Etxez etxe joan ohi zen lana eskaintzen. Berak erabakitzen zuen noizko behar zen lana. Nekazaria ados bazegoen, tratua egiten zuen merkatariarekin.\nTresnak merkatariarenak ziren eta etxez etxe eraman ohi zituen, lehengaiekin batera.\nMerkatariak erabakitzen zuen zenbat ekoiztu, nolakoa…\nMerkatariak ekoizpen guztiak bildu eta nahi zuen tokian saltzen zituen.\nMerkatariak erabakitzen zuen soldata eta salmenta prezioa.\nXVIII. mendeko azken hamarkadetan, jarduera hori gero eta errentagarriagoa zen, eta eskualde askotan hedatu zen. Merkatarien edo merkataritza enpresen kapitala pilatzen joan zen eta dena lokal berean biltzen hasi ziren, factory delakoan, alegia.\nProzesua aberastutako merkatari batek hasten zuen. Factory horrek ordutegi bat izango zuen eta egutegi bat. Langileak hura bete beharko zuen lehenengo eta, denbora librea geratuz gero, nekazaritza lanak egingo zituen.\nTresnak gero eta handiagoak ziren eta etxean ezin ziren gorde. Factoryan zeuden eta hara joan behar zen lanera.\nFactoryako jabeak erabakitzen zuen zenbat ekoiztu, nolakoa…\nFactoryako jabeak saltzen zuen nahi zuen tokian.\nFactoryako jabeak erabakitzen zuen salmenta prezioa eta baita soldata ere.\n1.2 Erresuma Batuko industria iraultza\n1.2.1 Faktore demografikoa\nBiztanleriaren hazkundea ikusgarria zen.\nHori dela-eta, produktuen eskaria ere handiagoa zen.\n1.2.2 Nekazaritzako aldaketak (5)\nLugorria apurka-apurka gero eta gutxiago erabiltzen zen eta, horren ordez, laboreen errotazioa sartu zen, artoa, patatak, arbiak eta abar txandakatuz.\nNekazaritzako teknologia aldatu egin zen (makina berriak…).\n1700etik 1800era bitartean, nekazaritzako lanaren produktibitateak %90eko hazkundea izan zuen eta biztanleria gero eta handiagoa elikatzeko aukeraz gain, esportatzeko aukera ere eman zuen.\nEnclusure Acts edo Hesien legeak lagungarriak izan ziren jabetza pilatzeko eta jabetzari beste antolaketa bat eman zitzaion. Hori bai, jabe txikiak eta ertainak bere lurrak jabe handiari saldu beharrean izan ziren askotan.\nKaltetuak ere badira aurrerapen prozesu honetan:\nJornalariak: Soldata oso txikiarekin geratu ziren, bizitzeko aukerarik ez zuen ematen soldata.\nJabe txikiak eta ertainak: Nahikoa kapitalik ez zuten bere lurrak hesiz inguratzeko eta gehienek jabe handiei lurrak saldu eta hirietako industria auzo berrietara emigratu beharrean izan ziren.\n1.2.3 Nazioarteko merkataritzaren eginkizuna (Aldaketa garrantzitsua, Ondorioak (3))\nAldaketa garrantzitsua: Lanaren soberakinak, klima beroko herrietan, ez ziren oso egokiak trukerako. Horren eraginez, XVIII. mendeko bigarren erdian, Ingalaterrako ehungintzaren sektorea kotoizko ehunak sortzen hasi zen, eta horiek mundu osoko aberatsei nahiz pobreei saltzen zitzaizkien, kasuan kasuko eskualdean klima bero edo hotza egon arren. Industria iraultza sektore horrexetan hasi zen, eta, historia osoan lehenengoz, herrian bertan sortu gabeko lehengai batean –kotoian- oinarritutako kontsumo industria garrantzitsua agertu zen. Artilezko manufakturen esportazioek behera egin zuten eta kotoizko ehun berrien esportazioek, berriz, gora.\nOndorioak: Kolonietako edo herri pobreetako industria produktuen eskaria handiagotu egin zen eta, ondorioz:\nSoberakin ekonomikoak industria iraultzaren hurrengo etapak finantzatzeko aukera eman zuen.\nKapital pilaketa gertatu zen.\nFinantza sistemaren garapena eragin zuen.\n1.2.4 Garraioa eta komunikabideen iraultza (5)\nBritainia Handian, garraioa eta komunikazioak errazak eta merkeak ziren, bertako leku guztiak, gehienez jota ere, itsasotik 100 km-ra daudelako. Bideak eraikitzeko eta mantentzeko prozedurak ere hobetu egin ziren. Beste alde batetik, garraioa erraza izateak produktuen eskaria eta eskaintza hurbildu egin zituen, eta horrek mesede egin zion Ingalaterraren, Galesen eta Eskozian arteko barne merkatua eratzeari.\nBritainia Handia aurrendaria izan zen trenbidearen eraikuntzan ere eta garraio bide honek azkartu egin zuen lurreko garraioa.\nLurruna nabigazioan erabiltzen hasi ziren eta belaontziak baztertuta gelditu ziren, tona kantitate handiko itsasontziak eraikiaraziz; gainera, nazioarteko merkataritzaren bolumena handiagotu eta garraioaren prezioak merketu egin ziren.\n1858an telegrafo elektrikoa informazioa azkar igortzeko lehenengo pausoa izan zen.